open-index/open-wikipedia-markdown huggingface dataset:
ಅಮೃತಶಿಲೆ

is entirely clad in marble.]]
**ಅಮೃತಶಿಲೆ** ಇದೊಂದು ರೂಪಾಂತರ ಶಿಲೆ (ಮಾರ್ಬಲ್). ಕ್ಯಾಲ್ಸಿಯಂ ಕಾರ್ಬೊನೇಟ್ ಅಥವಾ ಮ್ಯಾಗ್ನೀಸಿಯಂ ಕಾರ್ಬೊನೇಟ್ ಇದರ ಮೂಲವಸ್ತು.
## ಗಡಸುತನ
ಹೆಚ್ಚು ಗಡುಸಲ್ಲದ ಈ ಶಿಲೆಯನ್ನು ಭೂಮಿಯಿಂದ ಹಲಗೆಗಳಾಗೂ ದಿಮ್ಮಿಗಳಾಗೂ ಸೀಳಿ ತೆಗೆಯಬಹುದು. ಗರಗಸದಿಂದ ಕೊಯ್ದು ಬೇಕಾದ ಅಳತೆಗಳನ್ನು ಪಡೆಯಬಹುದು. ಸಾಣೆ ಹಿಡಿದು ತುಂಬ ನಯವಾಗಿ ಹೊಳೆಯುವಂತೆ ಮಾಡಬಹುದು. ಇದು ಒಳ್ಳೆ ಅಲಂಕಾರದ ಕೆತ್ತನೆ ಕೆಲಸಕ್ಕೆ ಉಪಯುಕ್ತವಾದುದು.
## ಉತ್ಪನ್ನ
 depicting Clio, the Greek muse of history.]]
. Republic of Karelia, ರಷ್ಯಾ]]
ಶುದ್ಧ ಸುಣ್ಣಕಲ್ಲು ರೂಪಾಂತರಗೊಂಡು ಬಿಳಿಯ ಅಮೃತಶಿಲೆಯಾಗಿ ಮಾರ್ಪಡುತ್ತದೆ. ಅಶುದ್ಧ ಸುಣ್ಣಕಲ್ಲು ಮತ್ತು ಡಾಲೊಮೈಟುಗಳಿಂದ ಬಗೆಬಗೆಯ ಬಣ್ಣದ ಅಮೃತಶಿಲೆಗಳಾಗುತ್ತವೆ. ಬಣ್ಣದ ಹರಲು ಮತ್ತು ಸ್ವಭಾವ ಮೂಲ ಕಶ್ಮಲಗಳನ್ನು ಅನುಸರಿಸಿವೆ. ಬೂದು. ನೀಲಿಬೂದು, ಹಳದಿ, ಕಂದು ಬಣ್ಣ, ಕೆಂಪುಹಸಿರು, ಹಸಿರುಕಪ್ಪು ಈ ರೀತಿ ಬಣ್ಣಗಳು ಬಗೆಬಗೆಯಾಗಿವೆ. ಗಣನೀಯವಾದ ಅಮೃತಶಿಲಾಭೇದಗಳಾವುವೆಂದರೆ ವಿಗ್ರಹಗಳನ್ನು ಕಡೆಯಲು ಯೋಗ್ಯವಾದ ಅಮೃತಶಿಲೆ ಮತ್ತು ಸೂಕ್ಷ್ಮವಾದ ಹೆಣಿಗೆಯುಳ್ಳ ಶುದ್ಧಬಿಳಿಯ ಶಿಲೆ. ಕಟ್ಟಡಗಳಿಗೆ ಯೋಗ್ಯವಾದ ಬಣ್ಣ ಮತ್ತು ಬಲವನ್ನುಳ್ಳ ಅಮೃತಶಿಲೆಗಳು ಶಿಲ್ಪಾರ್ಹಶಿಲೆಗಳೆನಿಸಿಕೊಂಡಿವೆ. ಸರ್ಪೆಂಟೀನ್ ಯುಕ್ತ ಅಮೃತಶಿಲೆಗಳು ಹಳದಿ ಮತ್ತು ಕಪ್ಪು ಕಲೆಗಳಿಂದ ಕೂಡಿವೆ; ರೂಯಿನ್ ಎಂಬುದು ಅಸಮವಾಗಿರುವ ಮೂಲೆ ಮೂಲೆಯ ರೇಖಾವಿನ್ಯಾಸದಿಂದ ಕೂಡಿದೆ.
## ಭಾರತದಲ್ಲಿ
ಭಾರತದಲ್ಲಿ ಅಮೃತಶಿಲಾ ನಿಕ್ಷೇಪಗಳು ರಾಜಾಸ್ಥಾನ ಮತ್ತು ಮಧ್ಯ ಪ್ರದೇಶಗಳಲ್ಲಿವೆ. ಹಿಂದಿನ ಕಾಲದ ಅನೇಕ ಅರಮನೆಗಳು, ದೇವಾಲಯಗಳು, ವಿಗ್ರಹಗಳು ಮತ್ತು ಸಮಾಧಿಭವನಗಳು ಪೂರ್ಣವಾಗೋ ಸ್ವಲ್ಪವೋ ಅಮೃತಶಿಲೆಯಿಂದ ಕಟ್ಟಲ್ಪಟ್ಟಿವೆ. ತಾಜ್ ಮಹಲ್ ಇಂಥ ಶಿಲ್ಪಕ್ಕೆ ಪ್ರಸಿದ್ಧ ನಿದರ್ಶನ. ಯೂರೋಪು ಮತ್ತು ಅಮೆರಿಕಗಳಲ್ಲೂ ಉತ್ತಮ ನಿದರ್ಶನಗಳಿವೆ. ಈ ಶಿಲ್ಪಕಲೆ ಈಗಲೂ ಪ್ರಸಿದ್ಧವಾಗಿದೆ.
## ಛಾಯಾಂಕಣ
## ಬಾಹ್ಯ ಸಂಪರ್ಕಗಳು
*Dimension Stone Statistics and Information  – United States Geological Survey minerals information for dimension stone
*USGS 2005 Minerals Yearbook: Stone, Crushed 
*USGS 2005 Minerals Yearbook: Stone, Dimension 
*USGS 2006 Minerals Yearbook: Stone, Crushed 
*USGS 2006 Minerals Yearbook: Stone, Dimension 
*Marble Institute of America

ವರ್ಗ:ಭೌತಶಾಸ್ತ್ರ
ಫ್ರಾಂಕೋಯಿಸ್ ಅರಾಗೊ

**ಡೊಮಿನಿಕ್ ಫ್ರಾಂಕೋಯಿಸ್ ಜೀನ್ ಅರಾಗೊ** ಅಥವಾ **ಫ್ರಾಂಕೋಯಿಸ್ ಅರಾಗೊ** (26 ಫೆಬ್ರವರಿ 1786 - 2 ಅಕ್ಟೋಬರ್ 1853),ಫ್ರಾನ್ಸ್‍ನ ಗಣಿತಜ್ಞ, ಭೌತಶಾಸ್ತ್ರಜ್ಞ,ಖಗೋಳಶಾಸ್ತ್ರಜ್ಞ, ರಾಜಕಾರಣಿ.
## ಜೀವನ
ಫ್ರಾನ್ಸಿನ ಎಸ್ಟಜೆಲ್‍ನಲ್ಲಿ ಜನಿಸಿದ. ಫ್ರಾನ್ಸಿನ ರೇಖಾಂಶ ಸಂಸ್ಥೆಯ (ಬ್ಯೂರೊ ಆಫ್ ಲಾಂಜಿಟ್ಯೂಡ್ಸ್) ಕಾರ್ಯದರ್ಶಿಯಾಗಿ ಬದುಕನ್ನು ಪ್ರಾರಂಭಿಸಿ 1806ರಲ್ಲ ಡಿಲ್ಯಾಂಬರ್ ಮತ್ತು ಮೆಕ್ಕೈಸ್ ಅವರು ಪೂರ್ಣಮಾಡದೆ ಬಿಟ್ಟಿದ್ದ ಮಧ್ಯಾಹ್ನರೇಖೆಯ ಕಂಸದ ಅಳತೆಗಳನ್ನು ಪೂರೈಸುವ ಸಲುವಾಗಿ ಬಿಯೋಟ್ ಎಂಬುವನ ಜೊತೆ ಸ್ಪೇನಿಗೆ ಪ್ರಯಾಣ ಮಾಡಿದ. ಹಿಂತಿರುಗುವಾಗ ಅವನ ಹಡಗು ಬಿರುಗಾಳಿಗೆ ಸಿಲುಕಿ ನಾಶಗೊಂಡು ಅಲ್ಜಿಯಸ್ರ್ಸ್‍ನಲ್ಲಿ ಬಂಧಿತನಾದಭೌತಶಾಸ್ತ್ರ ವಿಭಾಗದಲ್ಲಿ ಪ್ರತಿಭಾಪೂರ್ಣ ಸಂಶೋಧನೆಗಳನ್ನು ನಡೆಸಿ. ಬೆಳಕಿನ ವೇಗವನ್ನು ನಿರ್ಧರಿಸಲು ತಿರುಗುವ ಕನ್ನಡಿಯ ಬಳಕೆಯ ವಿಚಾರದಲ್ಲಿ ವಿಧಾನವನ್ನು ತಿಳಿಸಿಕೊಟ್ಟ, ಈತ ಫ್ರೆನಲ್ (ಈಡಿesಟಿeಟ) ಎಂಬ ಮತ್ತೊಬ್ಬ ಭೌತವಿಜ್ಞಾನಿಯೊಡನೆ ಬೆಳಕಿನ ನಮನದ (ಡಿಫ್ರಾಕ್ಷನ್) ಮೇಲೆ ನಡೆಸಿದ ಪ್ರಯೋಗಗಳಿಂದಾಗಿ, ಬೆಳಕಿನ ತರಂಗ ಸಿದ್ಧಾಂತವನ್ನು (ವೇವ್ ಥಿಯೊರಿ) ಸ್ಥಿರೀಕರಿಸಿದ, ಕಬ್ಬಿಣವೊಂದೇ ಅಲ್ಲದೆ ಇತರ ಕೆಲವು ಲೋಹಗಳೂ ಕಾಂತೀಯ ಗುಣಗಳನ್ನು ಹೊಂದಿವೆ ಎಂಬುದನ್ನು ತೋರಿಸಿದವರಲ್ಲಿ ಈತನೇ ಮೊದಲಿಗ, ಇದರ ಸಲುವಾಗಿ ಇವನಿಗೆ ಕಾಪ್ಲಿ ಪದಕ 1825ರಲ್ಲಿ ದೊರಕಿತು. 1818-1822ರವರೆಗೆ ಶಬ್ದದ ಬಗ್ಗೆಯೂ ಕೆಲಸಮಾಡಿ ವಿದ್ಯುಚ್ಛಕ್ತಿಯಿಂದ ಕಾಂತೀಯತೆ ಉತ್ಪತ್ತಿಯಾಗುವುದನ್ನು ಕಂಡುಹಿಡಿದ.
## ರಾಜಕಾರಣ
ಇವನು ೧೮೪೮ರಲ್ಲಿ ಅಲ್ಪಾವಧಿಗೆ ಫ್ರಾನ್ಸ್‍ನ ಪ್ರಧಾನಮಂತ್ರಿಯಾಗಿಯೂ ಕಾರ್ಯನಿರ್ವಹಿಸಿದ್ದಾನೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Obituary *Monthly Notices of the Royal Astronomical Society*, 1854, volume 14, page 102
* The 0 meridian in Paris  misused in *The Da Vinci Code* is in fact an art project by the Dutch artist Jan Dibbets (1941) made in 1987 as a tribute to the astronomer François Arago (1786–1853)
* S.V. Arago The study association for applied physics (Dutch) at the University of Twente is named after François Arago.
* Portrait of Francois F. Arago from the Lick Observatory Records Digital Archive, UC Santa Cruz Library's Digital Collections 

ವರ್ಗ:ಭೌತವಿಜ್ಞಾನಿಗಳು
ವರ್ಗ:ಗಣಿತಜ್ಞರು
ವರ್ಗ:ಖಗೋಳ ಶಾಸ್ತ್ರಜ್ಞರು
ವ್ರೆಸಲ್ ಮೇನಿಯಾ ಮೂವತ್ತೆರಡು

**ವ್ರೆಸಲ್ ಮೇನಿಯಾ ಮೂವತ್ತೆರಡು,WWEಯ **ಮೂವತ್ತೆರಡನೆಯ ವಾರ್ಷಿಕ ವೃತ್ತಿಪರ ಪ್ರತಿ ವೀಕ್ಷಣೆಗೆ ಪಾವತಿಸುವ  ಕುಸ್ತಿಗಾರರ ಪಂದ್ಯಾವಳಿ. ಇದು ಏಪ್ರಿಲ್ 3, 2016 ರಂದು ಆರ್‌ಲಿಂಗ್ಟನ್, ಟೆಕ್ಸಸ್ ನ  ಏಟಿ ಅಂಡ್ ಟಿ ಕ್ರೀಡಾಂಗಣ ದಲ್ಲಿ ನಡೆಯಲ್ಪಟ್ಟಿತು. ಅದರಲ್ಲಿ ಒಂಭತ್ತು ಆಟಗಳು ಪಂದ್ಯಾವಳಿಯ ಮುಖ್ಯ ಆಕರ್ಷಣೆ ಆಗಿದ್ದರೆ, ಮೂರು ಆಟಗಳು ಅದರ ಮುಂಚೆ ನಡೆದವು.  

ಮೂರು ಆಟಗಳು ಅತಿಯಾಗಿ ಪ್ರಸಿದ್ದಿಯಾದವು. ಮುಖ್ಯ ಕಾರ್ಯಕ್ರಮದಲ್ಲಿ, ರೋಮನ್ ರೇನ್ಸ್ defeated ಟ್ರಿಪಲ್ ಎಚ್ರನ್ನ ಸೋಲಿಸಿ, ಡಬ್ಲ್ಯೂಡಬ್ಲ್ಯೂಈ ಅತಿಭಾರದ ಪಂದ್ಯಾವಳಿಯ ವಿಜಯಿ ಆದರು. ಉಳಿದ ಎರಡು ಪಂದ್ಯಗಳಲ್ಲಿ, ದ ಅಂಡರ್ಟೇಕರ್, ಶೇನ್ ಮೇಕ್ಮನ್ ನ Hell in a Cell matchಲ್ಲಿ ಸೋಲಿಸಿದರೆ, ಬ್ರೊಕ್ ಲೆನ್ಸಾರ್,  ಡೀನ್ ಎಂಬ್ರೊಸ್ನ  No Holds Barred Street Fightಲ್ಲಿ ಸೋಲಿಸಿದರು. ಅದಲ್ಲದೆ, ದ ರಾಕ್ , ಎರಿಕ್ ರೋವನ್ ನ ಪೂರ್ವಸಿದ್ಧತೆಯಿಲ್ಲದ ಪಂದ್ಯಾವಳಿಯಲ್ಲಿ ಕೇವಲ ಆರು ಸೆಕೆಂಡ್ಸ್ನಲ್ಲಿ ಸೋಲಿಸಿ ವ್ರೆಸಲ್ ಮೇನಿಯಾದ ಇತಿಹಾಸದಲ್ಲಿ ಹೊಸ ದಾಖಲೆ ಬರೆದರು. 

## Production 
## Results 
## ಉಲ್ಲೇಖಗಳು 
ವರ್ಗ:ಕ್ರೀಡಾಕೂಟಗಳು
ತಲವಾಟ

ತಲವಾಟ ದಕ್ಷಿಣ ಭಾರತದ, ಕರ್ನಾಟಕ ರಾಜ್ಯದಲ್ಲಿರುವ ಹಳ್ಳಿ.. ಇದು ಶಿವಮೊಗ್ಗ ಮತ್ತುಉತ್ತರ ಕನ್ನಡ ಜಿಲ್ಲೆಯ ಗಡಿಯಲ್ಲಿ ಬರುತ್ತದೆ.ಇದರ ತಾಲ್ಲೂಕು ಸಾಗರ.

## ಹವಾಮಾನ 
ಇದು ಮಲೆನಾಡು ಪ್ರದೇಶವಾಗಿರುದರಿಂದ, ನಿತ್ಯಹರಿದ್ವರ್ಣ ಕಾಡು ಮತ್ತು ಬೆಟ್ಟ ಪ್ರದೇಶಗಳಿಂದ ಸುತ್ತುವರೆಯಲ್ಪಟ್ಟಿದೆ. ಇಲ್ಲಿಯ ವಾತಾವರಣ ತಾಪಮಾನ ಬೇಸಿಗೆಕಾಲದಲ್ಲಿ  (ಮಾರ್ಚ್ ಇಂದ ಮೇ ವರೆಗೆ) 22 oC ಇಂದ 28 oC ವರೆಗೆ ಇರುತ್ತದೆ. ಜೂನ್ ಇಂದ ಅಕ್ಟೋಬರ್ ಮಳೆಗಾಲದ ಸಮಯವಾಗಿರುತ್ತದೆ. ಚಳಿಗಾಲದಲ್ಲಿ (ನವೆಂಬರ್ ಇಂದ ಫೆಬ್ರುವರೀ), ತಾಪಮಾನ 16 oC ವರೆಗೂ ಇಳಿಯಬಹುದು.

## ಉದ್ಯೋಗ 
ಈ ಪ್ರದೇಶದ ಮುಖ್ಯ ಉದ್ಯೋಗ ಕೃಷಿಯಾಗಿರುತ್ತದೆ. ಮುಖ್ಯವಾಗಿ, ಅಡಿಕೆ, ಬತ್ತ ಮತ್ತು ಕಬ್ಬು ಬೆಳೆಯಲಾಗುತ್ತದೆ. ಇದು ಕೃಷಿಯೋಗ್ಯ ಪ್ರದೇಶವಾಗಿದೆ. ಇದಲ್ಲದೆ, ಉಪಬೆಳೆಯಾಗಿ ಕರಿ ಮೆಣಸು, ಕಾಫೀ ಮತ್ತು ಇತರೆ ಮಸಾಲೆ ಪದಾರ್ಥಗಳನ್ನು ಬೆಳೆಯಲಾಗುತ್ತದೆ.

## ಪ್ರಯಾಣ 
ಈ ಪ್ರದೇಶವು ರೈಲ್ವೆ ಮತ್ತು ರಸ್ತೆಗಳೊಂದಿಗೆ ಚೆನ್ನಾಗಿ ಸಂಪರ್ಕಗೊಂಡಿದೆ. ಇದು NH 206 ನ ಪಕ್ಕದಲ್ಲಿಯೇ ಇದೆ. ಇದರ ಹತ್ತಿರದ ರೈಲ್ವೆ ಕೇಂದ್ರವು ತಾಳಗುಪ್ಪವಾಗಿರುತ್ತದೆ. ಇಲ್ಲಿ, ದಾರಿಹೋಕರಿಗೆ ಕೆಲವು ಹೋಂಸ್ಟೇಗಳು ಕೂಡ ಇದೆ. 

## ಹತ್ತಿರದ ಪ್ರೇಕ್ಷಣೀಯ ಸ್ತಳಗಳು 
ಇದರTಹತ್ತಿರದ ಪ್ರೇಕ್ಷಣೀಯ ಸ್ತಳ ಜೋಗ ಜಲಪಾತ ಮತ್ತು ಶರಾವತಿ ನದಿ ಎಂದು ಹೇಳಬಹುದು.ಇದಲ್ಲದೆ, ಭೀಮೇಶ್ವರ, ಕೊಲ್ಲೂರು ಮತ್ತು ಸಿಗಂದೂರು ಕೂಡ ಹತ್ತಿರದಲ್ಲಿ ಇವೆ.

## ಇದಲ್ಲದೆ.. 
* ಜೋಗ ಜಲಪಾತ
* ಶಿವಮೊಗ್ಗ
* ಕರ್ನಾಟಕದ ಜಿಲ್ಲೆಗಳು

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* http://Shimoga.nic.in/
ಲುವೆನ್ ಹೊಕ್

**ಆಂಟೋನಿ ಲುವೆನ್ ಹೊಕ್** ೧೬೩೨ರಲ್ಲಿ ಹಾಲೆಂಡಿನ ಡೆಲ್ಫ್ ಪಟ್ಣಣದಲ್ಲಿ ಜನಿಸಿದರು. ಈತ ಬೇರೆ ಅನೇಕ ವಿಜ್ಞಾನಿಗಳಂತೆ ಶಾಲೆ, ಕಾಲೇಜು, ವಿಶ್ವವಿದ್ಯಾಲಯಗಳಿಗೆ ಹೋದವನಲ್ಲ. ಬುಟ್ಟಿಗಳನ್ನು ಹೆಣೆಯುವುದು, ಸಾರಾಯಿ ತಯಾರಿಸುವುದು ಈತನ ಕುಟುಂಬದ ವೃತ್ತಿಯಾಗಿತ್ತು. ಈತ ಇನ್ನೂ ಚಿಕ್ಕವನಿದ್ದಾಗಲೇ ತಂದೆಯನ್ನು ಕಳೆದುಕೊಂಡ. ಮಗ ಓದಲೆಂದು ತಾಯಿ ಅವನನ್ನು ಶಾಲೆಗೆ ಸೇರಿಸಿದಳು. ಆದರೆ ಕೌಟುಂಬಿಕ ಭಾರ ಹೆಚ್ಚಿದಾಗ ತನ್ನ ಹದಿನಾರನೆಯ ವಯಸ್ಸಿನಲ್ಲೇ ಶಾಲೆಗೆ ಶರಣು ಹೊಡೆದ. ಆತನಿಗೆ ಡಚ್ ಭಾಷೆಯೊಂದನ್ನು ಬಿಟ್ಟರೆ ಬೇರೆ ಯಾವ ಭಾಷೆಯೂ ಗೊತ್ತಿರಲಿಲ್ಲ. ಉಪಜೀವನಕ್ಕಾಗಿ ಕಿರಾಣಿ ಅಂಗಡಿಯೊಂದನ್ನು ತೆರೆದ. ಹಾಗಾದರೆ ಈತ ಮಹಾ ವಿಜ್ಞಾನಿಗಳ ಸಾಲಿಗೆ ಸೇರಿದ್ದು ಹೇಗೆ?

ಗಾಜು ತೆಗೆದುಕೊಂಡು ಅದಕ್ಕೆ ಸಾಣೆ ಹಿಡಿಯುವುದು, ಉಜ್ಜುವುದು ಇವರ ಹವ್ಯಾಸವಾಗಿತ್ತು. ಬೇರೆ ಬೇರೆ ಬಗೆಯ ಗಾಜುಗಳನ್ನು ಸಂಗ್ರಹಿಸಿ, ಉಜ್ಜಿ ಲೆನ್ಸ್ ಗಳಾಗಿ ಮಾರ್ಪಡಿಸುತ್ತಿದ್ದರು. ಅವುಗಳ ಮೂಲಕ ನೋಡಿದಾಗ ಸಣ್ಣ ವಸ್ತುಗಳು ದೊಡ್ಡದಾಗಿ ಕಾಣುತ್ತಿದ್ದವು. ಅವರು ಲೆನ್ಸ್ ಗಳನ್ನು ಮತ್ತೂ ಸಾಣೆ ಹಿಡಿದು ಉಜ್ಜಿ ಮತ್ತೆ ಮತ್ತೆ ವಸ್ತುಗಳನ್ನು, ಸೂಕ್ಷ್ಮ ವಸ್ತುಗಳನ್ನು ನೋಡತೊಡಗಿದರು. ಕಣ್ಣಿಗೆ ಕಾಣದ ಜೀವಿಗಳು ಲೆನ್ಸ್ ನಲ್ಲಿ ಕಾಣತೊಡಗಿದಾಗ ಸಂತೋಷಪಟ್ಟರು, ಆಶ್ಚರ್ಯಪಟ್ಟರು. ಜೀವಿಗಳು ದೈವ ಸೃಷ್ಟಿ ಅಲ್ಲ ಎಂಬುದನ್ನು ತನ್ನ ಸೂಕ್ಷ್ಮದರ್ಶಕ ಲೆನ್ಸ್ ಗಳಿಂದಲೇ ಖಚಿತ ಮಾಡಿಕೊಂಡರು. ಸೂಕ್ಷ್ಮದರ್ಶಕವೊಂದನ್ನು ತಯಾರು ಮಾಡಿ ತಾನು ನೀರು, ಗಾಳಿ, ಕಲ್ಮಶಗಳಲ್ಲಿ ಅಸಂಖ್ಯಾತ ಸೂಕ್ಷ್ಮ ಜೀವಿಗಳನ್ನು ಅದರ ಮೂಲಕ ನೋಡಿದ ಅಂಶವನ್ನು ಇಂಗ್ಲೆಂಡಿನ ರಾಯಲ್ ಸೊಸೈಟಿಗೆ ಬರೆದು ತಿಳಿಸಿದರು. ಲುವೆನ್ ಹೊಕ್ ರ ಅಪೂರ್ವ ಶೋಧನೆಯನ್ನು ಮೆಚ್ಚಿ ರಾಯಲ್ ಸೊಸೈಟಿ ಅವರನ್ನು ಅದರ ಫೆಲೊ ಆಗಿ ಆರಿಸಿತು.

ವಿಜ್ಞಾನಿಗಳ ಕಣ್ಣೆದುರು ಸೂಕ್ಷ್ಮಜೀವಿಗಳ ಜಗತ್ತನ್ನು ತೆರೆದಿಟ್ಟ ಲುವೆನ್ ಹೊಕ್ ೧೭೨೩ರಲ್ಲಿ ನಿಧನ ಹೊಂದಿದರು.

ವರ್ಗ:ವಿಜ್ಞಾನಿಗಳು
ಪುದುಚೇರಿ ವಿಧಾನಸಭೆ ಚುನಾವಣೆ ೨೦೧೧

## ಪುದುಚೇರಿ ಚುನಾವಣೆ
ಮೂವತ್ತು ಕ್ಷೇತ್ರಗಳಿಂದ ಸದಸ್ಯರನ್ನು ಚುನಾಯಿಸುವ ಭಾರತೀಯ ಕೇಂದ್ರಾಡಳಿತ ಪ್ರದೇಶದ ಪುದುಚೇರಿ ವಿಧಾನಸಭೆಗೆ ಚುನಾವಣೆಯು ಏಪ್ರಿಲ್ 13,2011 ರಂದು ನಡೆಯಿತು.
*ಚುನಾವಣೆಗೆ ನಾಮಪತ್ರ ಪೂರ್ಣಗೊಳಿಸಲು ಕೊನೆಯ ದಿನ ಮಾರ್ಚ್ 26, 2011 ನಿಗದಿತ. 
*ಸಂಭವನೀಯ ನಾಮನಿರ್ದೇಶನಗಳ  ವಾಪಸಾತಿಗೆ ಕೊನೆಯ ದಿನ ಮಾರ್ಚ್ 30, 2011. [೧]
*ಎಣಿಕೆಯು  ಮೇ 13, 2011 ಕ್ಕೆ ನಿಗದಿಯಾಗಿತ್ತು [೧]

## ಅಭ್ಯರ್ಥಿಗಳು
*ಒಟ್ಟಾರೆಯಾಗಿ 187 ಅಭ್ಯರ್ಥಿಗಳು ಚುನಾವಣೆಯಲ್ಲಿ ಸ್ಪರ್ಧಿಸಿದ್ದರು. ಈ ಚುನಾವಣೆಯಲ್ಲಿ ಯಾವುದೇ ಕ್ಷೇತ್ರದ ಅಭ್ಯರ್ಥಿಗಳಿಗೆ ಹೋಲಿಸಿದರೆ, ಯಾಣಮ್'ನಲ್ಲಿ ಒಟ್ಟು ಹತ್ತು ಅಭ್ಯರ್ಥಿಗಳಿದ್ದು ಅದೇ ಅತ್ಯಧಿಕವಾಗಿತ್ತು. ಇಂದಿರಾನಗರ ಕ್ಷೇತ್ರದಲ್ಲಿ  ಕೇವಲ ಎರಡು ಅಭ್ಯರ್ಥಿಗಳು ಮಾತ್ರಾ ಇದ್ದರು;  ಮಾಜಿ ಮುಖ್ಯಮಂತ್ರಿ ಎನ್ ರಂಗಸ್ವಾಮಿ  ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಭ್ಯರ್ಥಿ ಮತ್ತು ಎ.ಕೆ.ಡಿ. ಅರ್'ಮೌಗಮೆ, ಮಾಜಿ ಮುಖ್ಯಮಂತ್ರಿ ಎನ್ ರಂಗಸ್ವಾಮಿ ಕದಿರ್ಕಮಮ್ ಕ್ಷೇತ್ರದಲ್ಲೂ ಸ್ಪರ್ಧಿಸಿದ್ದರು.

## ಪ್ರಚಾರ
*ಸ್ಪರ್ಧಿಸಿರುವ ಪಕ್ಷಗಳ ಪೈಕಿ ಎರಡು ಪ್ರಮುಖ ಒಕ್ಕೂಟಗಳಿದ್ದವು. ಒಂದು ಕಡೆ, ಸ್ಥಾನಿಕ ಮುಖ್ಯಮಂತ್ರಿ ವಿ ವೈಥಲಿಂಗಮ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್. ಕಾಂಗ್ರೆಸ್  17 ಸ್ಥಾನಗಳಲ್ಲಿ ಸ್ಪರ್ಧಿಸಿತ್ತು. ದ್ರಾವಿಡ ಮುನ್ನೇತ್ರ ಕಳಗಂ (10 ಸ್ಥಾನಗಳಲ್ಲಿ ), ಪಟ್ಟಲಿ ಮಕ್ಕಳ್ ಕಚ್ಚಿ (2 ಸ್ಥಾನಗಳು), ವಿದುತಲೈ ಚರುತೈಗಲ್  ಕಚ್ಚಿ ಒಳಗೊಂಡಿರುವ  (1 ಸ್ಥಾನ),ಇವುಗಳನ್ನು ಒಳಗೊಂಡ ಒಕ್ಕೂಟ. ಚುನಾವಣೆಯಲ್ಲಿ ಸ್ಪರ್ಧಿಸುವ ಇತರ ಪ್ರಮುಖ ಬಣ; ರಂಗಸ್ವಾಮಿ ಎನ್, ಅಖಿಲ ಭಾರತ ಎನ್ಆರ್ ಕಾಂಗ್ರೆಸ್ ಒಳಗೊಂಡಿರುವ ಮೈತ್ರಿ (17 ಸ್ಥಾನಗಳಲ್ಲಿ ಸ್ಪರ್ಧೆ), ಅಖಿಲ ಭಾರತ ಅಣ್ಣಾ ದ್ರಾವಿಡ ಮುನ್ನೇತ್ರ ಕಳಗಂ (10  ಸ್ಥಾನಗಳಲ್ಲಿ ), ಭಾರತೀಯ ಕಮ್ಯುನಿಸ್ಟ್ ಪಕ್ಷ (ಮಾರ್ಕ್ಸ್ವಾದಿ)(1 ಸ್ಥಾನ ), ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (1 ಸ್ಥಾನ) ಮತ್ತು ಮರಪೊಕ್ಕು ದ್ರಾವಿಡ ಕಳಗಂ (1 ಸ್ಥಾನ). ಮೂರನೆಯ ಶಕ್ತಿಯೆಂದರೆ  ಭಾರತೀಯ ಜನತಾ ಪಕ್ಷ- ಯಾವುದೇ ಎರಡು ದೊಡ್ಡ ಬಣಕ್ಕೆ ಒಗ್ಗೂಡಿಲ್ಲ; ಸ್ವಂತ ಶಕ್ತಿಯಿಂದ ಇಪ್ಪತ್ತು ಸ್ಥಾನಗಳಲ್ಲಿ ಸ್ಪರ್ಧಿಸಿತ್ತು.  ಕಣದಲ್ಲಿ 78 ಸ್ವತಂತ್ರ  ಅಭ್ಯರ್ಥಿಗಳಿದ್ದರು.
*ಹಲವು ಪ್ರತಿಷ್ಠಿತ ರಾಷ್ಟ್ರೀಯ ರಾಜಕಾರಣಿಗಳು ಪ್ರಚಾರದಲ್ಲಿ ಪಾಲ್ಗೊಂಡಿದ್ದರು. ಸೋನಿಯಾ ಗಾಂಧಿ (ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಧ್ಯಕ್ಷರು), ರಾಹುಲ್ ಗಾಂಧಿ (ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪ್ರಧಾನ ಕಾರ್ಯದರ್ಶಿ), ಪ್ರಣಬ್ ಮುಖರ್ಜಿ (ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಕೇಂದ್ರ ಸಚಿವ), ನಿತಿನ್ ಗಡ್ಕರಿ (ಬಿಜೆಪಿ ಅಧ್ಯಕ್ಷ), ಸುಷ್ಮಾ ಸ್ವರಾಜ್ (ಬಿಜೆಪಿ ಎಂ.ಪಿ) ವೆಂಕಯ್ಯ ನಾಯ್ಡು (ಬಿಜೆಪಿ ಮಾಜಿ ಅಧ್ಯಕ್ಷ),  ಎಂ. ಕರುಣಾನಿಧಿ (ತಮಿಳುನಾಡಿನ ಡಿಎಂಕೆ ಮುಖ್ಯಮಂತ್ರಿ), ಜೆ.ಜಯಲಲಿತಾ (ಎಐಎಡಿಎಂಕೆ ನಾಯಕಿ) ವಿಜಯಕಾಂತ್ (ಡಿಎಂಡಿಕೆ ನಾಯಕ). The Hindu.

## ಫಲಿತಾಂಶ
*ಎನ್ ರಂಗಸ್ವಾಮಿಯ ಅಖಿಲ ಭಾರತ ಎನ್ಆರ್ ಕಾಂಗ್ರೆಸ್ ಪಕ್ಷ 17 ಸ್ಥಾನಗಳ ಪೈಕಿ 15 ಸೀಟುಗಳನ್ನು ಗೆದ್ದುಕೊಂಡಿತು, ಮತ್ತು ಅವರ ಮೈತ್ರಿ ಅಖಿಲ ಭಾರತ ಅಣ್ಣಾ ದ್ರಾವಿಡ ಮುನ್ನೇತ್ರ ಕಳಗಂ 10 ಸ್ಥಾನಗಳ ಪೈಕಿ 5 ಸೀಟುಗಳನ್ನು ಗೆದ್ದುಕೊಂಡಿತು. ಎನ್ ರಂಗಸ್ವಾಮಿ ಪುದುಚೇರಿಯ ಮುಖ್ಯಮಂತ್ರಿಯಾಗಿ 16 ಮೇ 2011 ರಂದು ಅಧಿಕಾರ ಸ್ವೀಕರಿಸಿದರು.

## ನೋಡಿ
*ಪುದುಚೇರಿ
*ಭಾರತದ ಚುನಾವಣೆಗಳು 2016
*ಪುದುಚೇರಿ ವಿಧಾನಸಭೆ ಚುನಾವಣೆ ೨೦೧೬
*ಭಾರತದಲ್ಲಿ ವಿಧಾನಸಭೆ ಚುನಾವಣೆಗಳು
*ತಮಿಳುನಾಡು-ಪಶ್ಚಿಮ ಬಂಗಾಳ-ಕೇರಳ-ಪುದುಚೇರಿ-ಅಸ್ಸಾಂ
*State Assembly elections in India

## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಭಾರತ
ವರ್ಗ:ವಿಧಾನಸಭೆ ಚುನಾವಣೆಗಳು
ವರ್ಗ:ತಮಿಳುನಾಡು
.
ಪಾವ್ ಲೊವ್

ಪಾವ್ ಲೊವ್‍ರವರು ೧೮೪೯ರಲ್ಲಿ ಮಧ್ಯ ರಶಿಯದಲ್ಲಿನ ರೈಜಾನ್ ಎಂಬ ಊರಿನ ಪಾದ್ರಿ ಮನೆತನದಲ್ಲಿ ಜನಿಸಿದರು. ಅಂತಲೇ ಧಾರ್ಮಿಕ ಶಾಲೆಯಲ್ಲೇ ಆತನ ಶಿಕ್ಷಣ ಆರಂಭವಾಯಿತು. ಮಗ ಧರ್ಮೊಪದೇಶಕನಾಗಬೇಕೆಂದು ಈತನ ತಂದೆಯ ಅಪೇಕ್ಷೆಯಾಗಿತ್ತು. ಆದರೆ ವಿಮರ್ಶಾತ್ಮಕ ದೃಷ್ಟಿ ಮತ್ತು ವೈಜ್ಞಾನಿಕ ಮನೋಭಾವ ರೂಢಿಸಿಕೊಂಡ ಪಾವ್ ಲೊವ್ ದೊಡ್ಡ ವಿಜ್ಞಾನಿಯಾಗುವ ನಿಟ್ಟಿನಲ್ಲಿ ಸಾಗತೊಡಗಿದರು. ವೈದ್ಯಶಾಸ್ತ್ರದ ವ್ಯಾಸಂಗ ಮಾಡುವ ಸಲುವಾಗಿ ಅವರು ಸೇಂಟ್ ಪೀಟರ್ಸ್ ಬರ್ಗ್ ವಿಶ್ವವಿದ್ಯಾಲಯಕ್ಕೆ ಹೋದರು. ಅಲ್ಲಿ ಅವರ ವೈಜ್ಞಾನಿಕ ಅಭಿರುಚಿಗೆ ತಕ್ಕ ವಾತಾವರಣ ದೊರಕಿತು. ಹೃದಯ ಕಾರ್ಯಗಳ ಮೇಲೆ ನರವ್ಯೂಹದ ಪ್ರಭಾವವನ್ನು ಕುರಿತು ತನ್ನ ಪ್ರಬಂಧವನ್ನು ಸಮರ್ಥಿಸಿ ವೈದ್ಯಶಾಸ್ತ್ರ ಪದವಿ ಪಡೆದರು. ತರುವಾಯ ವಿದೇಶಗಳಲ್ಲಿ ಹೆಸರಾಂತ ವಿಜ್ಞಾನಿಗಳ ಜತೆ ಕಾರ್ಯ ಮಾಡಿ ಸ್ವದೇಶಕ್ಕೆ ವಾಪಸಾದರು. ಆರ್ಥಿಕವಾಗಿ ಕಷ್ಟದ ಪರಿಸ್ಥಿತಿಯಲ್ಲಿದ್ದಾಗಲೂ ಖುದ್ದಾಗಿ ಪ್ರಾಣಿಗಳನ್ನು ಕೊಂಡು ತನ್ನ ಪ್ರಯೋಗಗಳನ್ನು ಮುಂದುವರೆಸಿದರು. ಪಾವ್ ಲೊವ್ ಮೊದಲು ಮಿಲಿಟರಿ ಮೆಡಿಕಲ್ ಅಕಾಡೆಮಿಯ ಔಷಧ ಶಾಸ್ತ್ರದ ಪ್ರಾಧ್ಯಾಪಕನಾಗಿ, ತರುವಾಯ ಶರೀರಕ್ರಿಯಾಶಾಸ್ತ್ರದ ಪ್ರಾಧ್ಯಾಪಕನಾಗಿ ಸೇವೆ ಸಲ್ಲಿಸಿದರು. ಮುಂದೆ ಪೀಟರ್ಸ್‌ಬರ್ಗ್ ವಿಶ್ವವಿದ್ಯಾಲಯದ ಪ್ರಾಯೋಗಿಕ ವೈದ್ಯಶಾಸ್ತ್ರ ಕೇಂದ್ರದಲ್ಲಿ ಶರೀರಕ್ರಿಯಾಶಾಸ್ತ್ರದ ನಿರ್ದೇಶಕನಾಗಿ ೩೦ ವರ್ಷ ಸೇವೆ ಸಲ್ಲಿಸಿದರು.

ಜೀಣಾಂಗ ವ್ಯವಸ್ಥೆಯ ಬಗ್ಗೆ ಆತ ಅತ್ಯಂತ ಮಹತ್ವದ ಸಂಶೋಧನೆಗಳನ್ನು ಮಾಡಿದರು. ಈ ಉದ್ದೇಶಕ್ಕಾಗಿ ನಾಯಿಯ ಮೇಲೆ ಶಸ್ತ್ರಕ್ರಿಯೆ ಮಾಡಿ ಶಸ್ತ್ರಕ್ರಿಯಾ ವಿಧಾನವನ್ನು ಸಂಪನ್ನಗೊಳಿಸಿದರು. ಮುಂದೆ ನರಮಂಡಲ, ಮಿದುಳು, ಮನಸ್ಸಿನ ಕಾರ್ಯಗಳನ್ನು ಕುರಿತು ಅಧ್ಯಯನ, ಸಂಶೋಧನೆಗಳನ್ನು ಮಾಡಿದರು. ಮಿದುಳಿನ ಕಾರ್ಯಕ್ಕೆ ಸಂಬಂಧಪಟ್ಟಂತೆ ಈತ ಕಂಡುಹಿಡಿದ “ರೂಢಿಗೊಳಿಸಿದ ಪರಾವರ್ತನ ಕ್ರಿಯೆ” ಮಿದುಳಿನ ಕಾರ್ಯವನ್ನು ಅರಿಯುವುದಕ್ಕೆ ಭದ್ರ ಬುನಾದಿಯನ್ನು ಹಾಕಿಕೊಟ್ಟಿತು.

ಇವಾನ್ ಪೆತ್ರೊವಿಚ್ ಪಾವ್ ಲೊವ್ ೧೯೩೬ರಲ್ಲಿ ನಿಧನ ಹೊಂದಿದರು.

ವರ್ಗ:ವೈದ್ಯವಿಜ್ಞಾನಿಗಳು
ವಿಲಿಯಂ ವಿಥರಿಂಗ್

**ವಿಲಿಯಂ ವಿಥರಿಂಗ್** ೧೭೪೧ರಲ್ಲಿ ಇಂಗ್ಲೆಂಡಿನ ವೈದ್ಯ ಕುಟುಂಬವೊಂದರಲ್ಲಿ ಜನಿಸಿದರು. ಸಸ್ಯಶಾಸ್ತ್ರ, ಖನಿಜಶಾಸ್ತ್ರ, ರಸಾಯನ ಶಾಸ್ತ್ರ, ಪವನ ಶಾಸ್ತ್ರ ಮತ್ತು ಸಂಗೀತ ಈತನ ಆಸಕ್ತಿಯ ವಿಷಯಗಳಾಗಿದ್ದವು. ಆದರೆ ಈತ ವೈದ್ಯಶಾಸ್ತ್ರದ ವ್ಯಾಸಂಗ ಮಾಡಿ ಪದವಿ ಪಡೆದರು. ಪದವಿ ಪಡೆದ ತರುವಾಯ ವೈದ್ಯ ವೃತ್ತಿಯನ್ನು ಆರಂಭಿಸಿದರು. ಬಿಡುವಿನ ಸಮಯದಲ್ಲಿ ಸಸ್ಯಗಳ ನಮೂನೆಗಳನ್ನು ಸಂಗಹಿಸುವ ಹವ್ಯಾಸ ಬೆಳೆಸಿಕೊಂಡರು.

ಅತ್ಯಂತ ಪ್ರತಿಭಾನ್ವಿತನಾಗಿದ್ದ ಮಿಲಿಯಂ ವಿಥರಿಂಗ್ ಬುಗ್ಗೆಗಳ ಮೂಲಕ ಹೊರಗೆ ಚಿಮ್ಮುವ ನೀರಿನಲ್ಲಿಯ ಖನಿಜಾಂಶಗಳ ವಿಶ್ಲೇಷಣೆ ಮಾಡಿದರು, ಲವಣ ಕರಗುವಿಕೆ, ಸಿಂಕೋನ ಮರದ ತೊಗಟೆ, ಮೂತ್ರ ಕಲ್ಲುಗಳು ಮೊದಲಾದವುಗಳ ಬಗ್ಗೆ ಪ್ರಯೋಗ ಪರೀಕ್ಷೆಗಳನ್ನು ಮಾಡಿದರು. ಇಂಥ ಪರೀಕ್ಷೆಗಳ ಫಲಿತಾಂಶಗಳನ್ನು ರೋಗಗಳನ್ನು ಗುಣಪಡಿಸುವುದಕ್ಕೆ ಬಳಸಿಕೊಂಡರು, ಗಿಡಮೂಲಿಕೆಗಳ ಔಷಧಿಗಳನ್ನೂ ತಯಾರಿಸಿದರು.

ಮೊದಲು ಸ್ಟಾಫರ್ಡ್‌ನಲ್ಲಿ ವೈದ್ಯ ವೃತ್ತಿ ಮಾಡುತ್ತಿದ್ದ ಆತ ಮುಂದೆ ಬರ್ಮಿಂಗ್ ಹ್ಯಾಮಿಗೆ ಹೋಗಿ ತನ್ನ ವೃತ್ತಿಯ ವ್ಯಾಪ್ತಿಯನ್ನು ವಿಸ್ತರಿಸಿಕೊಂಡರು. ಅಲ್ಲಿ ಉಗಿಯಂತ್ರದ ಸಂಶೋಧಕ ಜೇಮ್ಸ್ ವ್ಯಾಟ್, ಆಮ್ಲಜನಕ ಶೋಧಕ ಜೋಸೆಫ್ ಪ್ರೀಸ್ಟ್ಲಿ ಮತ್ತು ಬೆಂಜಾಮಿನ್ ಫ್ರಾಂಕ್ಲಿನ್ ಅವರುಗಳಂಥ ಪ್ರಸಿದ್ಧ ವ್ಯಕ್ತಿಗಳ ಸ್ನೇಹ ಸಂಪಾದಿಸಿದರು.

ಡಿಜಿಟಾಲಿಸ್ ಗಿಡಮೂಲಿಕೆಯ ಔಷಧೀಯ ಗುಣಧರ್ಮಗಳನ್ನು ಕಂಡು ಹಿಡಿದಿದ್ದು ಈತನ ಒಂದು ದೊಡ್ಡ ಸಾಧನೆ. ಈ ಗಿಡಮೂಲಿಕೆಯ ಔಷಧಿಯನ್ನು ಜಲೋದರ ಮತ್ತು ಹೃದ್ರೋಗಗಳಿಗೆ ಬಳಸಲಾಗುತ್ತದೆ. ಹೃದಯರೋಗವನ್ನು ಗುಣಪಡಿಸುವಲ್ಲಿ ಡಿಜಿಟಾಲಿಸ್ ಗಿಂತ (ಹೃದಯ ಉದ್ದೀಪಕ) ಪರಿಣಾಮಕಾರಿಯಾದ ಔಷಧ ಇನ್ನೊಂದಿಲ್ಲ ಎಂದು ಹೇಳಲಾಗುತ್ತದೆದ. ಆದರೆ ಈ ಔಷಧಿಯ ಸೇವನೆಯ ಪ್ರಮಾಣದ ಇತಿಮಿತಿಗಳನ್ನು ತಿಳಿಯುವುದು ಕೂಡ ಅಷ್ಟೇ ಮುಖ್ಯವಾಗಿತ್ತು. ಅಂತಲೇ ಆತ ಹಲವಾರು ಪ್ರಯೋಗಗಳನ್ನು ಮಾಡಿ ಅದರ ಸೇವನೆಯ ಪ್ರಮಾಣಗಳನ್ನು ಗೊತ್ತುಪಡಿಸಿದರು.

ವಿಲಿಯಂ ವಿಥರಿಂಗ್ ೧೭೯೯ರಲ್ಲಿ ಕ್ಷಯರೋಗದಿಂದ ನರಳಿ ನಿಧನ ಹೊಂದಿದರು.

## ಉಲ್ಲೇಖಗಳು
ವರ್ಗ:ರಸಾಯನಶಾಸ್ತ್ರ ತಜ್ಞ
ವರ್ಗ:ಸಸ್ಯಶಾಸ್ತ್ರ ತಜ್ಞ
ಹೆರ್ಮನ್ ವಾಲ್ದರ್ ನೆರ್ನ್ಸ್ಟ್

ಜರ್ಮನಿಯ ಭೌತರಸಾಯನವಿಜ್ಞಾನಿಯಾಗಿದ್ದ ಹೆರ್ಮನ್ ವಾಲ್ದರ್ ನೆರ್ನ್ಸ್ಟ್ರವರು 1864ರ ಜೂನ್ 25ರಂದು (ಈಗ ಪೋಲೆಂಡಿನಲ್ಲಿರುವ) ಪೂರ್ವ ಪ್ರಷ್ಯಾದ ಬ್ರೀಸ್ಸೆನ್ನಲ್ಲಿ ಜನಿಸಿದರು. ನೆರ್ನ್ಸ್ಟ್ರವರು ಎಟ್ಟಿಂಗ್ಹೌಸೆನ್ರವರ ಜೊತೆ ಸೇರಿ ತಮ್ಮ ಸಿದ್ಧಾಂತವನ್ನು 1886ರಲ್ಲಿ ಮಂಡಿಸಿದರು. ಅದಕ್ಕೆ ಕಎಟ್ಟಿಂಗ್ಹೌಸೆನ್-ನೆರ್ನ್ಸ್ಟ್ ಪರಿಣಾಮಕಿ ಎಂಬುದಾಗಿ ಕರೆಯಲಾಗಿದೆ. ಈ ಸಿದ್ಧಾಂತ ಲೋಹಗಳಲ್ಲಿನ ಉಷ್ಣೀಯ ಮತ್ತು ವಿದ್ಯುತ್ ಪ್ರವಹನಗಳಿಗೆ ಇಲೆಕ್ಟ್ರಾನ್ಗಳ ಚಲನೆ ಕಾರಣವಾಗಿದೆ ಎಂದು ಸಾರುವ ಕಲೋಹಗಳ ವಿದ್ಯುನ್ಮಾನ ಸಿದ್ಧಾಂತಕಿಗಳಿಗೆ (electronic theory of metals) ನಾಂದಿಯಾಯಿತು. ದ್ರವಗಳ ಜೊತೆ ಸಂಪರ್ಕದಲ್ಲಿರುವ ನಪದಾರ್ಥಗಳ ಬಗ್ಗೆ ನೆರ್ನ್ಸ್ಟ್ರವರು ಸಿದ್ಧಾಂತಗಳನ್ನು ಮಂಡಿಸಿದರು. ಆ ಸಿದ್ಧಾಂತ ಮುಂದೆ ಓಸ್ವಾಲ್ಡ್ರವರು (1853-1932) 1890ರಲ್ಲಿ ಪ್ರತಿಪಾದಿಸಿದ್ದ ಕದ್ರಾವ್ಯತಾ ಸಿದ್ಧಾಂತಕಿದ (theory of solubility) ಚಾಲನೆಗೆ ನಾಂದಿಯಾಯಿತು. ನೆರ್ನ್ಸ್ಟ್ರವರು 1905 ಮತ್ತು 1906ರ ನಡುವೆ ಬರ್ಲಿನ್ನಲ್ಲಿದ್ದಾಗ ಉಷ್ಣಬಲವಿಜ್ಞಾನದ (thermodynamics) ಬಗ್ಗೆ ತಮ್ಮ ಅಧ್ಯಯನ ನಡೆಸಿದರು. ಯಾವುದೇ ವ್ಯವಸ್ಥೆಯಲ್ಲಿನ ಉಷ್ಣ ಕಡಿಮೆಯಾಗುತ್ತಾ ನಿರಪೇಕ್ಷ ಶೂನ್ಯದ (absolute zero) ಕಡೆ ಹರಿದಾಗ, ಆ ವ್ಯವಸ್ಥೆಯ ಜಡೋಷ್ಣ (entropy) ಕೂಡ ಶೂನ್ಯವಾಗುತ್ತದೆ ಎಂಬ ಸಿದ್ಧಾಂತವನ್ನು ನೆರ್ನ್ಸ್ಟ್ರವರು ಮಂಡಿಸಿದರು. ನಂತರ ಹೆಲ್ಮ್ಹೋಲ್ಟ್ಝ್ರವರು (1821-1894) ಮಂಡಿಸಿದ್ದ ನಿಯಮಗಳನ್ನು ಅಭಿವೃದ್ಧಿಪಡಿಸಿದ ನೆರ್ನ್ಸ್ಟ್ರವರು ಉಷ್ಣಬಲವಿಜ್ಞಾನದ ಮೂರನೆಯ ನಿಯಮವನ್ನು ರೂಪಿಸಿದರು. ಅವರ ಆ ಸಂಶೋಧನೆಗೆ 1920ರ ರಸಾಯನವಿಜ್ಞಾನಕ್ಕೆ ಮೀಸಲಾದ ನೊಬೆಲ್ ಪ್ರಶಸ್ತಿಯನ್ನು ನೀಡಲಾಯಿತು.
ನೆರ್ನ್ಸ್ಟ್ರವರು ಫ್ರೆಡರಿಕ್ ಲಿಂಡರ್ಮನ್ರವರ (1886-1957) ಜೊತೆ ಸೇರಿಕೊಂಡು, ನಿಮ್ನ ಉಷ್ಣತೆಯಲ್ಲಿ ವಿಶಿಷ್ಟ ಉಷ್ಣವನ್ನು (specific heat) ಅಳೆಯಲು ವಿಶೇಷವಾದ ಕ್ಯಾಲರಿಮಾಪಕವನ್ನು 1911ರಲ್ಲಿ ತಯಾರಿಸಿದರು. ನೆರ್ನ್ಸ್ಟ್ರವರು 1897ರಲ್ಲಿ ವಿದ್ಯುದ್ದೀಪವನ್ನು ಸಂಶೋಧಿಸಿದರು. ಅದರಲ್ಲಿ ಕಾರ್ಬನ್ ತಂತುವಿನ ಬದಲು ಝಿರ್ಕೋನಿಯಂ ಆಕ್ಸೈಡ್ ಮತ್ತು ಕೆಲವು ವಿರಳವಾದ ಭೂ-ಆಕ್ಸೈಡ್ಗಳ (earth oxides) ಸಂಯೋಜಿತ ತಂತುವನ್ನು ಉಪಯೋಗಿಸಲಾಗಿತ್ತು. ಆ ವಿದ್ಯುದ್ದೀಪ ಅವಕೆಂಪು ಬೆಳಕಿಗೆ ಒಳ್ಳೆಯ ಆಕರವಾಗಿದ್ದಿತು. ಹತ್ತು ವರುಷಗಳ ನಂತರ ವಿದ್ಯುದ್ದೀಪದಲ್ಲಿ ಟಂಗ್ಸ್ಟನ್ ತಂತುವನ್ನು ಬಳಸಲಾಯಿತು. ಆ ಸಂಶೋಧನೆಯ ಪೇಟೆಂಟ್ ಗಳಿಸಿದ ನೆರ್ನ್ಸ್ಟ್ರವರು ಅದನ್ನು ಮೋಟಾರು ವಾಹನಗಳ ಬಗ್ಗೆ ಸಂಶೋಧನೆಗಳನ್ನು ನಡೆಸಲು ಉಪಯೋಗಿಸಿದರು. ಅನೇಕ ಮೋಟಾರು ವಾಹನಗಳಿಗೆ ಗುಡ್ಡಗಳನ್ನು ಹತ್ತಲು ಕಷ್ಟವಾಗುತ್ತಿತ್ತು. ಅದನ್ನು ಗಮನಿಸಿದ ನೆರ್ನ್ಸ್ಟ್ರವರು ವಾಹನಗಳ ಇಂಜಿನ್ಗಳಿಗೆ ಅಂತಹ ತೊಂದರೆಯಾದಲ್ಲಿ ನೈಟ್ರಸ್ ಆಕ್ಸೈಡ್ನನ್ನು (ಡೈನೈಟ್ರೋಜನ್ ಮಾನಾಕ್ಸೈಡ್) ಸಿಲಿಂಡರ್ಗಳ ಒಳಗೆ ಕಳುಹಿಸುವ ವಿಧಾನವನ್ನು ರೂಪಿಸಿದರು. ನೆರ್ನ್ಸ್ಟ್ರವರು 1920ರಲ್ಲಿ ಕನಿಯೋ-ಬೆಕ್ಸ್ಟೈನ್ಕಿ ಎಂಬ ಪಿಯಾನೋವನ್ನು ತಯಾರಿಸಿದರು. ಅದು ಕಡಿಮೆ ಪಾರದಲ್ಲಿ (amplitude) ಉತ್ಪತ್ತಿಯಾದ ಧ್ವನಿಯನ್ನು ವರ್ಧಿಸುತ್ತಿದ್ದಿತು. ಆ ಪಿಯಾನೋ ಜನಪ್ರಿಯತೆ ಗಳಿಸಲಿಲ್ಲ. ನೆರ್ನ್ಸ್ಟ್ರವರು 1941ರ ನವೆಂಬರ್ 18ರಂದು ಬರ್ಲಿನ್ ಹತ್ತಿರದ ಮುಸ್ಕಾನ್ ಪ್ರದೇಶದಲ್ಲಿ ಹೃದಯಾಾತದಿಂದ ನಿಧನರಾದರು.

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಜರ್ಮನಿಯ ವಿಜ್ಞಾನಿಗಳು
ವರ್ಗ:ಭೌತರಸಾಯನವಿಜ್ಞಾನಿಗಳು
ಪುದುಚೇರಿ ವಿಧಾನಸಭೆ ಚುನಾವಣೆ ೨೦೧೬

## ಚುನಾವಣೆ
-ವಿಧಾನಸಭಾ ಕ್ಷೇತ್ರಗಳು: ಯಾಣಂ ಕ್ಷೇತ್ರ  1, AC-30;  ಮತ್ತು ಮಾಹೆ ಕ್ಷೇತ್ರ 1,AC-29;  ಕಾರೈಕಾಲ್ AC 24-28;ಈ ಜಿಲ್ಲೆಯು 5 ವಿಧಾನಸಭಾ ಕ್ಷೇತ್ರಗಳನ್ನು ಹೊಂದಿದೆ, ಪುದುಚೇರಿ AC 1-23 ;ಜಿಲ್ಲೆಯ ಪ್ರದೇಶವನ್ನು 23 ವಿಧಾನಸಭಾ ಕ್ಷೇತ್ರಗಳಾಗಿ ವಿಂಗಡಿಸಲಾಗಿದೆ.1 ರಿಂದ 30 ವಿಧಾನಸಭಾ ಕ್ಷೇತ್ರಗಳ ಸಂಖ್ಯೆಯನ್ನು ಸೂಚಿಸುತ್ತದೆ.]]
*ಭಾರತದ ಕೇಂದ್ರಾಡಳಿತ ಪ್ರದೇಶ  ಪುದುಚೇರಿಯ ವಿಧಾನಸಭೆಗೆ 30 ಕ್ಷೇತ್ರಗಳಿಗೆ  ಸದಸ್ಯರನ್ನು ಚುನಾಯಿಸುವ  ಚುನಾವಣೆ 16 ಮೇ 2016 ರಂದು ನಡೆಯಲಿದೆ.
*ಯಾಣಂ ಕ್ಷೇತ್ರ ೧; ಮತ್ತು ಮಾಹೆ ಕ್ಷೇತ್ರ ೧;. ಕಾರೈಕಾಲ್ ಜಿಲ್ಲೆಯು 5 ವಿಧಾನಸಭಾ ಕ್ಷೇತ್ರಗಳನ್ನು ಹೊಂದಿದೆ, ಅವೆಂದರೆ ನೆಡುಂಗಾಡು, ತಿರುನಲ್ಲರ್, ಕರೈಕಲ್ ಉತ್ತರ, ಕರೈಕಲ್ ದಕ್ಷಿಣ ಮತ್ತು ನೆರವ್ಯ ಟಿಆರ್ ಪಟ್ಟಿನಮ್; ಪುದುಚೇರಿ ಜಿಲ್ಲೆಯ ಪ್ರದೇಶವನ್ನು 23 ವಿಧಾನಸಭಾ ಕ್ಷೇತ್ರಗಳಾಗಿ ವಿಂಗಡಿಸಲಾಗಿದೆ.

## ಹಿನ್ನೆಲೆ
*ಆಡಳಿತ ಪಕ್ಷವಾದ AINRS ಪ್ರಸ್ತುತ ಬಿಜೆಪಿ  ಮೈತ್ರಿಕೂಟ ಎನ್ಡಿಎ (NDA) ಜೊತೆಗಿದೆ.  ಆವು  ಎರಡೂ ಪಕ್ಷಗಳು ಒಟ್ಟಿಗೆ ಸ್ಪರ್ಧಿಸುತ್ತವೆ. ಡಿಎಂಕೆ ಮತ್ತು ಕಾಂಗ್ರೆಸ್ ಸಹ ಮೈತ್ರಿಕೂಟ ಹೊಂದಿವೆ. ಪುದುಚೇರಿಯಲ್ಲಿ ವಿಧಾನಸಭೆ ಅಧಿಕಾರ ಅವಧಿ 2 ಜೂನ್ 2016 ಕ್ಕೆ ಕೊನೆಗೊಳ್ಳುತ್ತದೆ.
*ಪುದುಚೇರಿಯಲ್ಲಿ  ಮೂರು ವಿಧಾನಸಭೆ ಕ್ಷೇತ್ರಗಳ ಮತಗಟ್ಟೆಗಳಲ್ಲಿ  (ಒಟ್ಟು 30 ವಿಭಾಗಗಳ ಪೈಕಿ) ಮತದಾರರ-ಪರಿಶೀಲಿಸಿದ ಕಾಗದದ ಆಡಿಟ್ ಟ್ರಯಲ್ (ವಿವಿಪಿಎಟಿ ) ಯಂತ್ರಗಳನ್ನು  ಸಜ್ಜುಗೊಂಡಿರುವುದು. ವಿವಿಪಿಎಟಿ ವ್ಯವಸ್ಥೆಯಲ್ಲಿ 68  ಕೇಂದ್ರಗಳಲ್ಲಿ  ಮತದಾನ ಆರಂಭಿಸಲಾಗುವುದು.  35 ವಿವಿಪಿಎಟಿ(VVPAT) ಯಂತ್ರಗಳನ್ನು ಪುದುಚೇರಿಯಲ್ಲಿ ಬಳಸಲಾಗುತ್ತದೆ. ವಿಧಾನಸಭಾ ಕ್ಷೇತ್ರಗಳಲ್ಲಿ ವಿದ್ಯುನ್ಮಾನ ಮತಯಂತ್ರಗಳ ಜೊತೆ ಪುದುಚೇರಿ ಹೊಂದಿರುವ EVMs ಸೌಲಭ್ಯದ ಉಪಯೋಗಮಾಡಲಾಗುವುದು.

;ವೇಳಾಪಟ್ಟಿ:
* ಅಧಿಸೂಚನೆ ದಿನಾಂಕ ಏಪ್ರಿಲ್ 22, 2016
* ನಾಮನಿರ್ದೇಶನಗಳುಸಲ್ಲಿಸಲು ಕೊನೆಯ ದಿನಾಂಕ ಏಪ್ರಿ 29, 2016 
* ನಾಮನಿರ್ದೇಶನಗಳನ್ನು ಪರಿಶೀಲನೆಗೆ ದಿನಾಂಕ ಏಪ್ರಿಲ್ 30, 2016
* ಅಭ್ಯರ್ಥಿಗಳು ವಾಪಸಾತಿಗೆ ಕೊನೆಯ ದಿನಾಂಕ ಮೇ 2, 2016
* ಚುನಾವಣೆ 16 ಮೇ 2016 ರಂದು ನಡೆಯಲಿದೆ. [೧] 
* ಮತ ಎಣಿಕೆ ಮೇ 19 ರಂದು ನಡೆಯುವುದು.

## ೨೦೧೧ ರ ಸರ್ಕಾರ
*ಮುಖ್ಯಮಂತ್ರಿ :ಎನ್.ರಂಗಸ್ವಾಮಿ.
*ವಿರೋಧಪಕ್ಷದ ನಾಯಕ;ವಿ.ವಯಿತ್ತಲಿಂಗಮ್ ಕಾಂಗ್ರೆಸ್.

## ಪಕ್ಷಗಳು ಮತ್ತು ಮೈತ್ರಿಗಳು
*ಐಎಡಿಎಂಕೆ ಸ್ವತಂತ್ರವಾಗಿ ಪುದುಚೇರಿಯಲ್ಲಿ ಸ್ಪರ್ಧಿಸಲು ನಿರ್ಧರಿಸಿತು, ಮತ್ತು ಸೋಮವಾರ ದಿನಾಂಕ ಏಪ್ರಿಲ್ 04,2016 ರಂದು ಎಲ್ಲಾ 30 ಕ್ಷೇತ್ರಗಳಿಗೆ ಅಭ್ಯರ್ಥಿಗಳನ್ನು ಘೋಷಿಸಿತು.ಉಳಿದ ಪಕ್ಷಗಳು ಅಂತಿಮ ನಿರ್ಧಾರಕ್ಕೆ ಬಂದಿಲ್ಲ.

## ಫಲಿತಾಂಶ
## ಸಿ ವೋಟರ್ ಮುನ್ನೋಟ
*೧೬-೫-೨೦೧೬:

## ಸರ್ಕಾರ ರಚನೆ
*ಕಾಂಗ್ರೆಸ್‌ನ ಹಿರಿಯ ಮುಖಂಡ ಹಾಗೂ **ಕೇಂದ್ರ ಮಾಜಿ ಸಚಿವ ವಿ. ನಾರಾಯಣಸ್ವಾಮಿ** ಅವರು ಪುದುಚೇರಿಯ ನೂತನ ಮುಖ್ಯಮಂತ್ರಿಯಾಗಿ 06/06/2016 ಸೋಮವಾರ ಅಧಿಕಾರ ಸ್ವೀಕರಿಸಿದರು. ‘ಗಾಂಧಿ ಥಿಡಾಲ್‌’ನಲ್ಲಿ ಆಯೋಜಸಿದ್ದ ಕಾರ್ಯಕ್ರಮದಲ್ಲಿ **ಲೆಫ್ಟಿನೆಂಟ್‌ ಗವರ್ನರ್‌ ಕಿರಣ್‌ ಬೇಡಿ** ಅವರು ಮುಖ್ಯಮಂತ್ರಿ ನಾರಾಯಣಸ್ವಾಮಿ ಹಾಗೂ ಇತರ ಐವರು ಸಚಿವರಿಗೆ ಪ್ರಮಾಣ ವಚನ ಬೋಧಿಸಿದರು. 
*ಮಲ್ಲಾಡಿ ಕೃಷ್ಣ ರಾವ್‌, ಎಂಒಎಚ್‌ಎಫ್‌ ಶಹ ಜಹಾನ್, ಎಂ. ಕಂಡಸ್ವಾಮಿ ಮತ್ತು ಆರ್‌. ಕಮಲಾಕರನ್‌ ಪ್ರಮಾಣ ವಚನ ಸ್ವೀಕರಿಸಿದ ನೂತನ ಸಚಿವರು.
*ನಾರಾಯಣ ಸ್ವಾಮಿ ಅವರು 15 ಸದಸ್ಯ ಬಲದೊಂದಿಗೆ ಶಾಸಕಾಂಗ ಪಕ್ಷದ ನಾಯಕರಾಗಿ ಆಯ್ಕೆಯಾಗಿದ್ದರು. ಇಬ್ಬರು ಡಿಎಂಕೆ ಸದಸ್ಯರ ಬೆಂಬಲದೊಂದಿಗೆ ಒಟ್ಟು 17 ಸದಸ್ಯರನ್ನೊಳಗೊಂಡ ನೂತನ ಸರ್ಕಾರ ರಚಿಸಿದ್ದಾರೆ.
ಆದರೆ ಅವರು ವಿಧಾನ ಸಭೆ ಸದಸ್ಯರಲ್ಲ. ಇನ್ನು ಆರು ತಿಂಗಳ ವಳಗೆ ವಿಧಾನ ಸಭೆಗೆ ಆಯ್ಕೆಯಾಗಬೇಕು.
## ಉಪಚುನಾವಣೆ ೨೦೧೬
*22, 2016,:
*ಪುದುಚೇರಿ ಮುಖ್ಯಮಂತ್ರಿ ಕಾಂಗ್ರೆಸ್ ಅಭ್ಯರ್ಥಿ ವಿ.ನಾರಾಯಣಸ್ವಾಮಿ 18.709 ಮತಗಳನ್ನು ಪಡೆದು. ನಲ್ಲಿತೊಪು  ಉಪಚುನಾವಣೆಯನ್ನು 11.144 ಮತಗಳಿಂದ, ಎಐಎಡಿಎಂಕೆ ಅಭ್ಯರ್ಥಿ ಓಂಶಕ್ತಿ ಸೇಕರ್ ವಿರುದ್ಧ ಗೆದ್ದರು. ಸೇಕರ್ 7.565 ಮತಗಳನ್ನು ಪಡೆದರು.

## ನೋಡಿ
*ಪುದುಚೇರಿ
*ಭಾರತದ ಚುನಾವಣೆಗಳು 2016
*ಪುದುಚೇರಿ ವಿಧಾನಸಭೆ ಚುನಾವಣೆ ೨೦೧೧
*ಭಾರತದಲ್ಲಿ ವಿಧಾನಸಭೆ ಚುನಾವಣೆಗಳು
*ತಮಿಳುನಾಡು-ಪಶ್ಚಿಮ ಬಂಗಾಳ-ಕೇರಳ-ಪುದುಚೇರಿ-ಅಸ್ಸಾಂ
*State Assembly elections in India

## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಭಾರತ
ವರ್ಗ:ವಿಧಾನಸಭೆ ಚುನಾವಣೆಗಳು
ವರ್ಗ:ತಮಿಳುನಾಡು
.
ಕ್ಯಾಪ್ಚಾ

ಕಂಪ್ಯೂಟರ್ ಜಾಲಗಳಲ್ಲಿ, ಅಂತರಜಾಲ ತಾಣಗಳಲ್ಲಿ ನಿರ್ದಿಷ್ಟ ಕೋರಿಕೆಯನ್ನು ಸಲ್ಲಿಸುತ್ತಿರುವುದು ಸ್ವಯಂಚಾಲಿತ ತಂತ್ರಾಂಶವಲ್ಲ, ಮಾನವ ಬಳಕೆದಾರರೇ ಎಂದು ಖಾತರಿಪಡಿಸಿಕೊಳ್ಳುವ ಉದ್ದೇಶದಿಂದ ಬಳಕೆಯಾಗುವ ಪರೀಕ್ಷೆಯ ಹೆಸರು ಕ್ಯಾಪ್ಚಾ. ಈ ಹೆಸರು 'ಕಂಪ್ಲೀಟ್‌ಲಿ ಆಟೋಮೇಟೆಡ್ ಪಬ್ಲಿಕ್ ಟ್ಯೂರಿಂಗ್ ಟೆಸ್ಟ್ ಟು ಟೆಲ್ ಕಂಪ್ಯೂಟರ್ಸ್ ಆಂಡ್ ಹ್ಯೂಮನ್ಸ್ ಅಪಾರ್ಟ್' ಎಂಬುದರ ಹ್ರಸ್ವರೂಪ. 

## ಇತಿಹಾಸ 
ಈಗ ನಮಗೆ ಪರಿಚಿತವಿರುವ ರೂಪದ ಕ್ಯಾಪ್ಚಾ ತಂತ್ರಜ್ಞಾನದ ಆವಿಷ್ಕಾರವಾದದ್ದು ೧೯೯೭ರಲ್ಲಾದರೂ ಈ ತಂತ್ರಜ್ಞಾನಕ್ಕೆ ಕ್ಯಾಪ್ಚಾ ಎನ್ನುವ ಹೆಸರು ದೊರೆತದ್ದು ೨೦೦೩ರಲ್ಲಿ. ಈ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸಿದ ತಜ್ಞರ ಸಾಲಿನಲ್ಲಿ ಲೂಯಿಸ್ ವಾನ್ ಆನ್ನ್, ಮ್ಯಾನುಯೆಲ್ ಬ್ಲುಮ್, ನಿಕೊಲಸ್ ಹಾಪರ್ ಹಾಗೂ ಜಾನ್ ಲಾಂಗ್‌ಫರ್ಡ್ ಪ್ರಮುಖರು. 

## ಉದ್ದೇಶ 
ಈ ಪರೀಕ್ಷೆಯ ಅಂಗವಾಗಿ ಪರದೆಯ ಮೇಲೆ ತೋರಿಸುವ ಚಿತ್ರದಲ್ಲಿನ ಅಕ್ಷರ ಅಥವಾ ಅಂಕಿಗಳನ್ನು ಗುರುತಿಸುವಂತೆ, ಅಥವಾ ಸರಳ ಪ್ರಶ್ನೆಗಳಿಗೆ ಉತ್ತರಿಸುವಂತೆ ಬಳಕೆದಾರರನ್ನು ಕೇಳಲಾಗುತ್ತದೆ. ಹಲವು ಸಂದರ್ಭಗಳಲ್ಲಿ ಅಕ್ಷರ-ಅಂಕಿಗಳ ಆಕಾರವನ್ನು ತಿರುಚಲಾಗುವುದೂ ಉಂಟು.  

ಬಳಕೆದಾರರು ಮಾಹಿತಿ ದಾಖಲಿಸುವ ನಮೂನೆಗಳಿರುವಲ್ಲಿ ದುರುದ್ದೇಶಪೂರಿತ ತಂತ್ರಾಂಶಗಳ ಹಸ್ತಕ್ಷೇಪವನ್ನು ತಡೆಯುವುದು ಕ್ಯಾಪ್ಚಾ ತಂತ್ರಜ್ಞಾನದ ಮೂಲ ಉದ್ದೇಶ. ಕ್ಯಾಪ್ಚಾ ಕೇಳಿದ ಪ್ರಶ್ನೆಗೆ ಸರಿಯಾದ ಉತ್ತರ ನೀಡಿದಾಗಲಷ್ಟೆ ಬಳಕೆದಾರರಿಗೆ ತಮ್ಮ ಪ್ರಯತ್ನದಲ್ಲಿ ಮುಂದುವರೆಯಲು ಅನುಮತಿ ಸಿಗುತ್ತದೆ. ಸಾಮಾನ್ಯವಾಗಿ ಕ್ಯಾಪ್ಚಾ ಕೇಳುವ ಪ್ರಶ್ನೆಗೆ ಉತ್ತರಿಸಲು ತಂತ್ರಾಂಶಗಳು ಅಸಮರ್ಥವಾಗಿರುತ್ತವೆ; ಹೀಗಾಗಿ ಕ್ಯಾಪ್ಚಾ ಬಳಕೆಯಿಂದ ದುರುದ್ದೇಶಪೂರಿತ ತಂತ್ರಾಂಶಗಳ ಹಾವಳಿಯನ್ನು ಕಡಿಮೆಮಾಡಬಹುದು. 

## ವಿಧಗಳು 
ಹತ್ತಕ್ಕೆ ಮೂರು ಸೇರಿಸಿದರೆ ಎಷ್ಟು, ಅಥವಾ ಆಕಾಶದ ಬಣ್ಣ ಯಾವುದು ಎನ್ನುವಂತಹ ಸರಳ ಪ್ರಶ್ನೆಗಳಿಂದ ಪ್ರಾರಂಭಿಸಿ ತಿರುಚಾದ ಅಕ್ಷರ ಅಥವಾ ಅಂಕಿಗಳನ್ನು ಗುರುತಿಸಿ ಎಂದು ಕೇಳುವವರೆಗೆ ಕ್ಯಾಪ್ಚಾಗಳು ಅನೇಕ ಬಗೆಯವಾಗಿರಬಹುದು. ಒದಗಿಸಲಾಗುವ ಶ್ರವ್ಯ ಸಂದೇಶವನ್ನು ಕೇಳಿ ಅದನ್ನು ದಾಖಲಿಸಿ ಎಂದು ಕೇಳುವ ಕ್ಯಾಪ್ಚಾಗಳೂ ಇವೆ.

### ರೀಕ್ಯಾಪ್ಚಾ 
ಕ್ಯಾಪ್ಚಾ ಪ್ರಶ್ನೆಗಳನ್ನು ಬಳಸಿಕೊಂಡು ಮುದ್ರಿತ ಪಠ್ಯದ ಗಣಕೀಕರಣದಲ್ಲಿ ನೆರವಾಗುತ್ತಿರುವುದು 'ರೀಕ್ಯಾಪ್ಚಾ' ತಂತ್ರಜ್ಞಾನದ ವೈಶಿಷ್ಟ್ಯ. ಇಲ್ಲಿ ಬಳಕೆದಾರರಿಗೆ ಎರಡು ಪದಗಳನ್ನು ತೋರಿಸಿ ಅವನ್ನು ಗುರುತಿಸುವಂತೆ ಕೇಳಲಾಗುತ್ತದೆ. ಈ ಪೈಕಿ ಒಂದು ಪದ ಮಾತ್ರ 'ರೀಕ್ಯಾಪ್ಚಾ' ವ್ಯವಸ್ಥೆಗೆ ಪರಿಚಿತವಾಗಿರುತ್ತದೆ; ಮುದ್ರಿತ ಪಠ್ಯವನ್ನು ಗಣಕೀಕರಣಗೊಳಿಸಲು ಓಸಿಆರ್ ವ್ಯವಸ್ಥೆ ಬಳಸಿದಾಗ ಗುರುತಿಸಲಾಗದ ಪದಗಳ ಪೈಕಿ ಒಂದು ಈ ಪದದ ಜೊತೆಗೆ ಇರುತ್ತದೆ. 

ಬಳಕೆದಾರರು ರೀಕ್ಯಾಪ್ಚಾಗೆ ಪರಿಚಿತವಾದ ಪದವನ್ನು ಸರಿಯಾಗಿ ಗುರುತಿಸಿದರೆ ಅಪರಿಚಿತವಾದ ಇನ್ನೊಂದು ಪದವನ್ನೂ ಸರಿಯಾಗಿ ಗುರುತಿಸಿರುವ ಸಾಧ್ಯತೆ ಹೆಚ್ಚು. ಆ ಪದವನ್ನು ಹೆಚ್ಚು ಬಳಕೆದಾರರು ಹೇಗೆ ಗುರುತಿಸುತ್ತಾರೋ ಅದನ್ನೇ ಅಂತಿಮ ರೂಪವಾಗಿ ಪರಿಗಣಿಸಿ ಪಠ್ಯದ ಗಣಕೀಕರಣವನ್ನು ಪೂರ್ಣಗೊಳಿಸಲಾಗುತ್ತದೆ.

## ಸವಾಲುಗಳು 
ದುರುದ್ದೇಶಪೂರಿತ ತಂತ್ರಾಂಶ ನಿರ್ಮಾತೃಗಳು ಕ್ಯಾಪ್ಚಾ ಪರೀಕ್ಷೆಯನ್ನು ಸುಲಭಕ್ಕೆ ಎದುರಿಸಬಲ್ಲ ತಂತ್ರಾಂಶಗಳನ್ನು ನಿರ್ಮಿಸುವ ಸಾಧ್ಯತೆ ಈ ತಂತ್ರಜ್ಞಾನಕ್ಕಿರುವ ಪ್ರಮುಖ ಸವಾಲು. ಈ ಸವಾಲನ್ನು ಎದುರಿಸುವುದಕ್ಕೂ ಹಲವು ಪ್ರಯತ್ನಗಳು ನಡೆದಿವೆ. ಈ ನಿಟ್ಟಿನಲ್ಲಿ ನಡೆದಿರುವ ಒಂದು ಪ್ರಯತ್ನ ವೀಡಿಯೋ ರೂಪದ ಕ್ಯಾಪ್ಚಾ ಬಳಕೆ. ಚಿತ್ರಗಳ ದೊಡ್ಡದೊಂದು ಸಂಗ್ರಹದಿಂದ ನಾಲ್ಕಾರನ್ನು ಆಯ್ದು ತೋರಿಸಿ ಅವುಗಳಲ್ಲಿ ಒಂದನ್ನು ಗುರುತಿಸುವಂತೆ ಕೇಳುವುದು ಇಂತಹುದೇ ಇನ್ನೊಂದು ರೂಪ. 

ಹೀಗಿದ್ದರೂ ಕ್ಯಾಪ್ಚಾ ತಂತ್ರಜ್ಞಾನವನ್ನು ಸೋಲಿಸುವ ಪ್ರಯತ್ನಗಳು ನಡೆಯುತ್ತಲೇ ಇವೆ. ಸುಧಾರಿತ ತಂತ್ರಾಂಶಗಳನ್ನು ಬಳಸುವುದರ ಜೊತೆಗೆ ಜನರಿಗೆ ಹಣನೀಡಿ ಕ್ಯಾಪ್ಚಾ ಪ್ರಶ್ನೆಗಳಿಗೆ ಉತ್ತರಿಸುವಂತೆ ಮಾಡುವ ಯತ್ನಗಳನ್ನೂ ಗಮನಿಸಲಾಗಿದೆ.

ಕ್ಯಾಪ್ಚಾದಲ್ಲಿ ತೋರಿಸುವ ಅಕ್ಷರ-ಅಂಕಿಗಳ ಕೆಲ ಆಕಾರಗಳನ್ನು ಗುರುತಿಸುವುದು ಮನುಷ್ಯರಿಗೂ ಕಷ್ಟವಾಗುತ್ತದೆ. ಹಾಗಾಗಿ ಕ್ಯಾಪ್ಚಾ ತಂತ್ರಜ್ಞಾನದ ಬಗ್ಗೆ ಸಾಕಷ್ಟು ಅಸಮಾಧಾನ ವ್ಯಕ್ತವಾಗಿದೆ. ಕ್ಯಾಪ್ಚಾ ಪ್ರಶ್ನೆಗಳನ್ನು ಉತ್ತರಿಸುವುದು ಸಮಯದ ವ್ಯರ್ಥ ಬಳಕೆ ಎನ್ನುವ ಅಭಿಪ್ರಾಯವೂ ಇದೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಕುತಂತ್ರ ತಡೆಗೆ ಕ್ಯಾಪ್ಚಾ , ಇಜ್ಞಾನ ಡಾಟ್.ಕಾಮ್‌

ವರ್ಗ:ತಂತ್ರಜ್ಞಾನ
ಅಟ್ಟೊ ರಿಚರ್ಡ್ ಲುಮ್ಮರ್

ಜರ್ಮನಿಯ ಭೌತವಿಜ್ಞಾನಿಯಾಗಿದ್ದ ಅಟ್ಟೊ ರಿಚರ್ಡ್ ಲುಮ್ಮರ್‌ರವರು ೧೮೬೦ರ ಜುಲೈ ೧೭ರಂದು ಸೆಕ್ಸೋನಿಯ ಜೆನಾದಲ್ಲಿ ಜನಿಸಿದರು. ಮೈಕಾ ಹಾಳೆಗಳಲ್ಲಿ ಆಂತರಿಕ ಪ್ರತಿಫಲನ ಕ್ರಿಯೆಯಿಂದ (internal reflection) ಉತ್ಪತ್ತಿಯಾದ ವ್ಯತಿಕರಣ ಅಂಚುಗಳ (interference fringes) ಮೇಲೆ ಲುಮ್ಮರ್‌ರವರು ತಮ್ಮ ಸಂಶೋಧನೆಯನ್ನು ನಡೆಸಿದರು. ಆ ಸಂಶೋಧನೆಯ ಉತ್ತೇಜನದಿಂದ ಅವರು ಉಚ್ಚ-ಪೃಥಕ್ಕರಣದ ರೋಹಿತದರ್ಶಕವನ್ನು (high-resolution spectroscope) ನಿರ್ಮಿಸಿದರು. ನಂತರ ಅರ್ನ್‌ಸ್ಟ್ ಗೆಹ್ರ್‌ಕೆಯವರು (೧೮೭೮-೧೯೬೦) ಆ ರೋಹಿತದರ್ಶಕದಲ್ಲಿ ಅಶ್ರಗವನ್ನು (prism) ಅಳವಡಿಸಿದರು. ಹಾಗೆ ತಯಾರಾದ ‘ಲುಮ್ಮರ್-ಗೆಹ್ರ್‌ಕೆ ವ್ಯತಿಕರಣ ರೋಹಿತದರ್ಶಕ’ ಹಿಂದೆ ಚಾರ್ಲ್ಸ್ ಫಾಬ್ರೆ (೧೮೬೭-೧೯೪೫) ಮತ್ತು ಆಲ್ಫ್ರೆಡ್ ಪೆರೋಟ್ (೧೮೬೩-೧೯೨೫) ನಿರ್ಮಿಸಿದ್ದ ವ್ಯತಿಕರಣಮಾಪಕವನ್ನು (spectrometer) ಹಿಂದಕ್ಕೆ ಹಾಕಿತು.
ಕಾಂತಿಮಾನದ (luminosity) ಮೇಲೆ ಅಂತರರಾಷ್ಟ್ರೀಯ ಏಕಮಾನವನ್ನು ನಿರ್ಧರಿಸುವ ಕೆಲಸವನ್ನು ಅವರು ಮಾಡಿದರು. ಅದಕ್ಕಾಗಿ ಲುಮ್ಮರ್‌ರವರು ಇನ್ನೊಬ್ಬ ಜರ್ಮನಿಯ ವಿಜ್ಞಾನಿ ಯೂಜಿನ್ ಬ್ರೋಧನ್‌ರವರ (೧೮೬೦-೧೯೩೮) ಜೊತೆ ಸೇರಿಕೊಂಡು ‘ಲುಮ್ಮರ್-ಬ್ರೋಧನ್ ಕೊಳವೆ’ ಎಂಬುದಾಗಿ ಪ್ರಸಿದ್ಧಿಯಾದ ದ್ಯುತಿಮಾಪಕವನ್ನು (photometer) ವಿನ್ಯಾಸಿಸಿದರು. ಆ ಉಪಕರಣ ರಾಬರ್ಟ್ ಬುನ್ಸೆನ್ (೧೮೧೧-೧೮೯೯) ೧೮೪೪ರಲ್ಲಿ ಕಂಡುಹಿಡಿದಿದ್ದ ‘ಗ್ರೀಸ್-ಸ್ಪಾಟ್ ದ್ಯುತಿಮಾಪಕ’ದ ಪರಿಷ್ಕೃತ ಮಾದರಿಯಾಗಿತ್ತು. ನಂತರ ಲುಮ್ಮರ್‌ರವರು ವಿಜ್ಞಾನಿ ವಿಲ್‌ಹೆಲ್ಮ್ ವೀನ್‌ರವರ (೧೮೬೪-೧೯೨೮) ಜೊತೆ ಸೇರಿ ‘ಕಪ್ಪು-ಕಾಯದ ವಿಕಿರಣಕಾರಿ’ (black-body radiator) ಗೋಳವನ್ನು ಕಂಡುಹಿಡಿದರು. ಆ ವಿಕಿರಣಕಾರಿಯನ್ನು ಒಂದು ನಿಗದಿತ ಉಷ್ಣಕ್ಕೆ ಕಾಯಿಸಿದಾಗ, ಅದು ಪರಿಪೂರ್ಣ ಕಪ್ಪು-ಕಾಯದ (ideal black-body) ರೀತಿ ವರ್ತಿಸುತ್ತದೆ.
ನಂತರ ಲುಮ್ಮರ್‌ರವರು ‘ಪಾದರಸ ಬಾಷ್ಟದ ದೀಪ’ವನ್ನು (mercury vapour lamp) ನಿರ್ಮಿಸಿದರು.  ಅಲ್ಲದೆ ಅವರು ಸೂರ್ಯನ ಉಷ್ಣತೆಯ ಅಂದಾಜನ್ನು ತಯಾರಿಸಿದರು. ಲುಮ್ಮರ್‌ರವರು ೧೯೨೫ರ ಜುಲೈ ೫ರಂದು ಬ್ರೆಸ್ಲಾದಲ್ಲಿ (ಈಗ ಪೋಲೆಂಡಿನಲ್ಲಿರುವ ವ್ರೊಕ್ಲಾದಲ್ಲಿ) ನಿಧನರಾದರು. 
## ಉಲ್ಲೇಖಗಳು
ವರ್ಗ:ಭೌತವಿಜ್ಞಾನಿಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಜರ್ಮನಿಯ ವಿಜ್ಞಾನಿಗಳು
ಆಲ್ಪ್ರೆಡ್ ಸ್ಟಾಕ್

ಜರ್ಮನಿಯ ಜೈವಿಕ ರಸಾಯನವಿಜ್ಞಾನಿಯಾಗಿದ್ದ ಆಲ್ಪ್ರೆಡ್ ಸ್ಟಾಕ್ರವರು 1876ರ ಜುಲೈ 16ರಂದು ಡಾನ್ಝಿಗ್ನಲ್ಲಿ (ಈಗ ಅದು ಪೋಲೆಂಡಿನ ಡಾನ್ಸ್ಕ್ ಆಗಿದೆ) ಜನಿಸಿದರು. 1909ರಲ್ಲಿ ಸ್ಟಾಕ್ರವರು ಬೋರಾನ್ ಹೈಡ್ರೈಡ್ಗಳ (BxHy) ಬಗ್ಗೆ ಅಧ್ಯಯನವನ್ನು ಆರಂಭಿಸಿದರು. ಮೆಗ್ನೀಷಿಯಂ ಬೋರೈಡ್ನನ್ನು ಒಂದು ಆಮ್ಲದ ಜೊತೆ ರಾಸಾಯನಿಕ ಕ್ರಿಯೆಗೆ ಒಳಪಡಿಸಿದಾಗ ಅವರು B4H10ನನ್ನು ತಯಾರಿಸಿದರು. ಹಾಗೆಯೇ ಅವರು ಇನ್ನೂ ಇತರ ಹೈಡ್ರೈಡ್ಗಳನ್ನೂ ತಯಾರಿಸಿದರು. ಅವುಗಳ ಮಿಶ್ರಣವನ್ನು ಬೇರ್ಪಡಿಸಲು ಕಉನ್ನತ ನಿರ್ವಾತ ವಿಧಾನಕಿವನ್ನು (high vacuum method) ಸ್ಟಾಕ್ರವರು 1912ರಲ್ಲಿ ರೂಪಿಸಿದರು. 1960ರ ಹೊತ್ತಿಗೆ ಬೋರಾನ್ ಹೈಡ್ರೈಡ್ಗಳು ರಾಕೆಟ್ಗಳ ಇಂಧನದ ಸಂಕಲ್ಯಗಳಾಗಿ (additives) ಮೊದಲ ಬಾರಿಗೆ ಉಪಯೋಗಿಸಲಾಯಿತು. 1921ರಲ್ಲಿ ಸ್ಟಾಕ್ರವರು ಸೋಡಿಯಂ ಮತ್ತು ಬೆರಿಲಿಯಂ ಫ್ಲೊರೈಡ್ಗಳ ಮಿಶ್ರಣವನ್ನು ವಿದ್ಯುದ್ವಿಭಜನೆಗೆ ಒಳಪಡಿಸಿ, ಬೆರಿಲಿಯಂನನ್ನು ತಯಾರಿಸಿದರು. ಬೆರಿಲಿಯಂನನ್ನು ಬೇರ್ಪಡಿಸುವ ವಿಧಾನ ಕ್ಷ-ಕಿರಣ ನಳಿಗೆಯ (X-ray tube) ಗಾಜಿನ ಗೋಡೆಗಳು, ಗಾಜಿನ ಉತ್ಪನ್ನಗಳು ಮತ್ತು ವಿಶೇಷ ರೀತಿಯ ಮಿಶ್ರಲೋಹಗಳನ್ನು ಕೈಗಾರಿಕಾ ದೃಷ್ಟಿಯಿಂದ ತಯಾರಿಸಲು ಅನುಕೂಲವಾಯಿತು. 1923ರ ಹೊತ್ತಿಗೆ ಅವರು ಪಾದರಸ ಮತ್ತು ಅದರ ಬಾಷ್ಟಕ್ಕೆ ತಮ್ಮ ದೇಹಕ್ಕೆ ಒಡ್ಡುವ ಸ್ಥಿತಿ ತಲುಪಿ ಅವರ ಆರೋಗ್ಯ ಹದಗೆಟ್ಟಿತು. ಹಾಗಾಗಿ ಪಾದರಸವನ್ನು ರಾಸಾಯನಿಕವಾಗಿ ಮತ್ತು ಕೈಗಾರಿಕಾ ದೃಷ್ಟಿಯಿಂದ ಬಳಸುವ ವಿಜ್ಞಾನಿಗಳು ಅನುಸರಿಸಬೇಕಾದ ರಕ್ಷಣಾವಿಧಾನಗಳ ಬಗ್ಗೆಯೂ ಅವರು ಜಾಗೃತಿ ಮೂಡಿಸುವ ಕೈಂಕರ್ಯವನ್ನು ಕೈಗೊಂಡರು. ಸ್ಟಾಕ್ರವರು 1946ರ ಆಗಸ್ಟ್ 12ರಂದು ಕಾಲ್ರ್ಸ್ರೂಹೆಯಲ್ಲಿ ನಿಧನರಾದರು.
## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಆಲ್ಫ್ರೆಡ್ ಬರ್ನ್ಹಾರ್ಡ್ ನೊಬೆಲ್

ಸ್ವೀಡನ್ನಿನ ಕೈಗಾರಿಕಾ ರಸಾಯನವಿಜ್ಞಾನಿಯಾಗಿದ್ದ ಆಲ್ಫ್ರೆಡ್ ಬರ್ನ್ಹಾರ್ಡ್ ನೊಬೆಲ್ರವರು 1833ರ ಅಕ್ಪೋಬರ್ 21ರಂದು ಸ್ವೀಡನ್ನಿನ ಸ್ಟಾಕ್ಹೋಮ್ನಲ್ಲಿ ಜನಿಸಿದರು. ಕೋವಿಮದ್ದಿಗಿಂತ (gunpowder) ಶಕ್ತಿಯುತ ಸ್ಪೋಟಕವಾದ ಸಿಡಿಹತ್ತಿಯನ್ನು (guncotton) ಜರ್ಮನಿಯ ರಸಾಯನವಿಜ್ಞಾನಿ ಕ್ರಿಶ್ಚಿಯನ್ ಷೋನ್ಬೈನ್ರವರು (1799-1868) 1846ರಲ್ಲಿ ಕಂಡುಹಿಡಿದರು. ಒಂದು ವರುಷದ ನಂತರ ಇಟಲಿಯ ಅಸ್ಸೇನಿಯೋ ಸೊಬ್ರೆರೋರವರು (1812-1888) ನೈಟ್ರೋಗ್ಲಿಸರಿನ್ ಸಂಶೋಧಿಸಿದರು. ನೈಟ್ರೋಗ್ಲಿಸರಿನ್ ಎಷ್ಟು ಶಕ್ತಿಯುತ ಸ್ಪೋಟಕವೆಂದರೆ ಅದು ಸ್ಪೋಟಗೊಂಡಾಗ ತನ್ನ ಗಾತ್ರಕ್ಕಿಂತ 1200ಪಟ್ಟು ಹೆಚ್ಚಿನ ಅನಿಲವನ್ನು ಬಿಡುಗಡೆ ಮಾಡುತ್ತದೆ. ಅದನ್ನು ಅಲ್ಲಾಡಿಸಿದರೆ ಕೂಡ ಸಿಡಿಯುತ್ತಿತ್ತು. ಆಲ್ಪ್ರೆಡ್ ನೊಬೆಲ್ ಮತ್ತು ಅವರ ತಂದೆ ಇಮ್ಮ್ಯಾನುಯಲ್ ನೊಬೆಲ್ರವರು ಸಿಡಿಹತ್ತಿ ಮತ್ತು ನೈಟ್ರೋಗ್ಲಿಸರಿನ್ಗಳ ಬಗ್ಗೆ ಸ್ವತಂತ್ರವಾಗಿ ಪ್ರಯೋಗಗಳನ್ನು ನಡೆಸಿದರು. ಕಾರ್ಖಾನೆಯಲ್ಲಿ ಸುಲಭವಾಗಿ ತಯಾರಿಸುವ ವಿಧಾನವನ್ನು ಇಮ್ಮ್ಯಾನುಯಲ್ರವರು 1862ರಲ್ಲಿ ರೂಪಿಸಿದರು. ಆಲ್ಫ್ರೆಡ್ ನೊಬೆಲ್ರವರು ನೈಟ್ರೋಗ್ಲಿಸರಿನ್ ಸ್ಪೋಟದ ಸಮಯದಲ್ಲಿ ಆಸ್ಪೋಟಕವಾಗಿ ಬಳಸಬಹುದಾದ ಮಕ್ರ್ಯುರಿ ಫುಲ್ಮಿನೇಟ್ನನ್ನು 1863ರಲ್ಲಿ ಕಂಡುಹಿಡಿದರು.

ದುರಂತ ಸಂಗತಿಯೆಂದರೆ 1864ರಲ್ಲಿ ನೊಬೆಲ್ ಕುಟುಂಬದವರ ನೈಟ್ರೋಗ್ಲಿಸರಿನ್ ತಯಾರಿಸುತ್ತಿದ್ದ ಕಾರ್ಖಾನೆ ಸಿಡಿದು, ನೊಬೆಲ್ರವರ ಕಿರಿಯ ಸಹೋದರ ಮತ್ತು ಇತರ ನಾಲ್ಕು ಮಂದಿ ಕಾರ್ಮಿಕರನ್ನು ಬಲಿ ತೆಗೆದುಕೊಂಡಿತು. ಹಾಗಾಗಿ ಅತಿ ಸೂಕ್ಷ್ಮವಾದ ದ್ರವರೂಪದ ನೈಟ್ರೋಗ್ಲಿಸರಿನ್ನನ್ನು ಸುರಕ್ಷಿತವಾಗಿ ಉಪಯೋಗಿಸುವ ವಿಧಾನವನ್ನು ಕಂಡುಹಿಡಿಯಲು ನೊಬೆಲ್ ಶ್ರಮಿಸಿದರು. ಅವರ ಶ್ರಮದ ಫಲವಾಗಿ ಡೈನಮೈಟ್ನ ಸಂಶೋಧನೆಯಾಯಿತು. ನೊಬೆಲ್ರವರು ಡೈನಮೈಟ್ನ ಸಂಶೋಧನೆಯ ಪೇಟೆಂಟನ್ನು ಸ್ವೀಡನ್, ಬ್ರಿಟನ್ ಮತ್ತು ಅಮೇರಿಕದಲ್ಲಿ 1867ರಲ್ಲಿ ಗಳಿಸಿದರು.
ನೊಬೆಲ್ರವರು 1875ರಲ್ಲಿ ನೈಟ್ರೋಸೆಲ್ಯುಲೋಸ್ನ ಕಲಿಲ ದ್ರಾವಣ (colloidal solution) ಅಥವಾ ಸ್ಪೋಟಿಸುವ ಜಿಲೆಟಿನ್ (gelatin) ಅಂದರೆ ಜಿಲಿಗ್ನೈಟ್ನನ್ನು (gelignite) ಸಂಶೋಧಿಸಿದರು. ಅದರ ಶಕ್ತಿ ಶುದ್ಧ ನೈಟೋಗ್ಲಿಸರಿನ್ಗಿಂತ ಹೆಚ್ಚಾಗಿತ್ತಲ್ಲದೆ, ಆಾತಕ್ಕೆ (shock) ಅದು ಕಡಿಮೆ ಸಂವೇದನೆಯನ್ನು ತೋರುತ್ತಿತ್ತು ಮತ್ತು ಅದು ತೇವ-ನಿರೋಧಕವಾಗಿತ್ತು. ನಂತರ ನೊಬೆಲ್ರವರು ನೈಟ್ರೋಗ್ಲಿಸರಿನ್ ಮತ್ತು ನೈಟ್ರೋಸೆಲ್ಯುಲೋಸ್ ಮತ್ತು ಇತರ ಪದಾರ್ಥಗಳ ಮಿಶ್ರಣವಾಗಿದ್ದ ಹೊಗೆ-ರಹಿತ ಸ್ಪೋಟಕ ಪುಡಿಯಾದ ಬಲ್ಲಿಸ್ಟೈಟ್ನನ್ನು (ballistite) ಸಂಶೋಧಿಸಿದರು. ಇವೆಲ್ಲ ಸಂಶೋಧನೆಗಳಿಂದ ಅತ್ಯಂತ ಶ್ರೀಮಂತರಾದ ನೊಬೆಲ್ರವರು 1901ರಿಂದ ಅನೇಕ ವರ್ಗಗಳಲ್ಲಿ ನೊಬೆಲ್ ಪ್ರಶಸ್ತಿ ನೀಡಲು ಕಾರಣರಾದರು. ನೊಬೆಲ್ರವರ ಸಾಧನೆಯನ್ನು ಗುರುತಿಸಲು, 1958ರಲ್ಲಿ ಕಂಡುಹಿಡಿಯಲಾದ 102ನೆಯ ಧಾತುವಿಗೆ ಕನೊಬೆಲಿಯಮ್ಕಿ (nobelium) ಎಂಬುದಾಗಿ ಕರೆಯಲಾಗಿದೆ. ನೊಬೆಲ್ರವರು 1896ರ ಡಿಸೆಂಬರ್ 10ರಂದು ಸಾನ್ ರೆಮೋನಲ್ಲಿ ನಿಧನರಾದರು
## ಉಲ್ಲೇಖಗಳು
ಅವೊಗ್ಯಾಡ್ರೊ ನಿಯತಾಂಕ

**ಅವೊಗ್ಯಾಡ್ರೊ ನಿಯತಾಂಕ** ರಸಾಯನಶಾಸ್ತ್ರ ಮತ್ತು ಭೌತಶಾಸ್ತ್ರದಲ್ಲಿ, ಪರಮಾಣುಗಳ ಅಥವಾ ಅಣುಗಳ, ಒಂದು ಮೋಲ್(ಪರಿಮಾಣ ಘಟಕ) ಅನ್ನು ಅಂಶವಾದ ಕಣಗಳ ಸಂಖ್ಯೆ. ಅವೊಗ್ಯಾಡ್ರೊ ನಿಯತಾಂಕದ ಮೌಲ್ಯ **6.022140857(74)×1023 mol-1**
ಆಮ್ಲಜನಕ ಚಕ್ರ

ವಾಯುಮಂಡಲ, ಜೀವ ಮಂಡಲ, ಭೂಚಿಪ್ಪುಗಳು ಆಮ್ಲಜನಕದ ಮುಖ್ಯ ಆಕರಗಳು. ಭೂರಾಸಾಯನಿಕ ಬದಲಾವಣೆಗಳ ಮೂಲಕ ಆಮ್ಲಜನಕವು ಈ ಆಕರಗಳ ನಡುವೆ ಆವರ್ತನಗೊಳ್ಳುವುದನ್ನ **ಆಮ್ಲಜನಕ ಚಕ್ರ** ಎನ್ನುತ್ತಾರೆ.
ಜಲಗೋಳದಲ್ಲಿ ಆಮ್ಲಜನಕ ಚಕ್ರ ವಿಫಲವಾದಾಗ ಹೈಫೋಕ್ಸಿಕ್ ಜ಼ೋನ್(hypoxic zone) ಗಳ ನಿರ್ಮಾಣವಾಗುತ್ತದೆ. ಭೂಮಿಯ ಇಂದಿನ ವಾತಾವರಣ ಮತ್ತು ಜೀವಿಗಳ ಇರುವಿಕೆಗೆ ಕಾರಣವಾದ ದ್ಯುತಿಸಂಶ್ಲೇಷಣೆ ಕ್ರಿಯೆಯು ಆಮ್ಲಜನಕ ಚಕ್ರ ನಿರಂತರವಾಗಿ ನಡೆಯಲು ಸಹಕಾರಿಯಾಗುತ್ತದೆ

## ಆಕರಗಳು
ಭೂಮಿಯ ಚಿಪ್ಪು  ಮತ್ತು ಕವಚಗಳಲ್ಲಿರುವ ಸಿಲಿಕೇಟ್ ಮತ್ತು ಆಕ್ಸೈಡುಗಳು ಆಮ್ಲಜನಕದ ಮುಖ್ಯ ಆಕರಗಳು.ಭೂಮಿಯಲ್ಲಿರುವ ಆಮ್ಲಜನಕದಲ್ಲಿ ೯೯.೫% ಭಾಗ ಇವುಗಳಲ್ಲಿದ್ದರೆ ಉಳಿದ ಭಾಗದಲ್ಲಿ ೦.೦೧% ಜೈವಗೋಳದಲ್ಲೂ, ೦.೩೬% ವಾಯುಗೋಳದಲ್ಲೂ ಇದೆ.ದ್ಯುತಿಸಂಶ್ಲೇಷಣೆ ಕ್ರಿಯೆಯಿಂದ ವಾತಾವರಣದಲ್ಲಿರುವ ಆಮ್ಲಜನಕ ಉತ್ಪತ್ತಿಯಾಗುತ್ತದೆ. ಭೂಮಿಯಲ್ಲಿರುವ ಸಸ್ಯಗಳು ಮತ್ತು ಸಾಗರದಲ್ಲಿರುವ ಫೈಟೋಪ್ಲಾಕ್ಟಾಂನ್ ಎಂಬ ಜೀವಿಗಳು ವಾತಾವರಣದಲ್ಲಿರುವ ಇಂಗಾಲವನ್ನು ಬಳಸಿಕೊಂಡು ಆಮ್ಲಜನಕ ಮತ್ತು ಸಕ್ಕರೆಯನ್ನು ದ್ಯುತಿಸಂಶ್ಲೇಶಣೆ ಕ್ರಿಯೆಯ ಮೂಲಕ ಉತ್ಪಾದಿಸುತ್ತವೆ.
:\mathrm{6 \ CO_2 + 6H_2O + energy \longrightarrow C_6H_{12}O_6 + 6 \ O_2}
೧೯೮೬ ರಲ್ಲಿ ಕಂಡು ಹಿಡಿಯಲ್ಪಟ್ಟcyanobacterium Prochlorococcus  ಎಂಬ ಬ್ಯಾಕ್ಟೀರಿಯಾಗಳು ಕಡಲಿನಲ್ಲಿನ ಆಮ್ಲಜನಕ ಉತ್ಪಾದನೆಯಲ್ಲಿ ೫೦ಕ್ಕಿಂತಲೂ ಹೆಚ್ಚಿನ ಉತ್ಪಾದನೆಗೆ ಸಹಕರಿಸುತ್ತದೆ.
ವಾಯುಮಂಡಲದಲ್ಲಿ ಆಮ್ಲಜನಕ ಉತ್ಪಾದನೆಗೆ ಕಾರಣವಾಗುವ ಮತ್ತೊಂದು ಅಂಶವೆಂದರೆ ಫೋಟೋಲೈಸಿಸ್ ಎಂಬ ಕ್ರಿಯೆ. ವಾಯುಮಂಡಲದಲ್ಲಿರುವ ನೀರು ಮತ್ತು ನೈಟ್ರಸ್ ಆಕ್ಸೈಡಿನ ಮೇಲೆ ಅತಿನೇರಳೆ ಕಿರಣಗಳು ಬಿದ್ದಾಗ ಅವುಗಳು ತಮ್ಮ ಮೂಲಧಾತುಗಳಾಗಿ ಬೇರ್ಪಟ್ಟು ಆಮ್ಮನಜಕದ ಉತ್ಪಾದನೆಗೆ ಕಾರಣವಾಗುತ್ತದೆ.
:\mathrm{2 \ H_2O + energy \longrightarrow 4 \ H + O_2}
:\mathrm{2 \ N_2O + energy \longrightarrow 4 \ N + O_2}
ಉಸಿರಾಟ ಮತ್ತು ರಾಸಾಯನಿಕ ಕೊಳೆಯುವಿಕೆಯಿಂದ ವಾತಾವರಣದಲ್ಲಿನ ಆಮ್ಲಜನಕ ಪ್ರಮಾಣ ಕಡಿಮೆಯಾಗುತ್ತದೆ.
ಉದಾಹರಣೆ: ಕಬ್ಬಿಣದ ತುಕ್ಕು ಹಿಡಿಯುವಿಕೆಯಂತಹ ರಾಸಾಯನಿಕ ಕೊಳೆಯುವಿಕೆ (ವೆದರಿಂಗ್)
:\mathrm{4 \ FeO + O_2 \longrightarrow 2 \ Fe_2O_3}
## ವಿವಿಧ ಗೋಳಗಳಲ್ಲಿನ ಆಮ್ಲಜನಕ ಸಂಗ್ರಹಶಕ್ತಿ ಮತ್ತು ಪರಿವರ್ತನೆ
ಜೆ.ಸಿ.ಜಿ ವಾಲ್ಕರ್ ಅವರ ಅಧ್ಯಯನ ಆಧಾರಿತ ಕೆಳಗಿನ ಕೋಷ್ಟಕವು ವಿವಿಧ ಗೋಳಗಳಲ್ಲಿನ ಆಮ್ಲಜನಕ ಸಂಗ್ರಹಶಕ್ತಿ ಮತ್ತು ಅವುಗಳ ನಡುವಿನ ಒಳಹರಿವು ಮತ್ತು ಹೊರಹರಿವನ ಬಗೆಗಿನ ಮಾಹಿತಿ ನೀಡುತ್ತದೆ
**ಕೋಷ್ಟಕ ೧: ಆಮ್ಲಜನಕ ಚಕ್ರದಲ್ಲಿರುವ ಮುಖ್ಯ ಕೋಶಗಳು**

**ಕೋಷ್ಟಕ ೨: ಆಮ್ಲಜನಕದ ವಾರ್ಷಿಕ ಒಳ/ಹೊರ ಹರಿವು** ( ಅಳತೆ: ೧೦  ೧೦ ಕಿಲೋ ಆಮ್ಲಜನಕ ವರ್ಷಕ್ಕೆ)

## ಓಜೋನ್
ವಾಯುಮಂಡಲದಲ್ಲಿನ ಆಮ್ಲಜನಕವು ಓಜೋನ್(೦೩) ಮತ್ತು ಸ್ತರಗೋಳ(stratosphere)ಪದರದ ನಿರ್ಮಾಣಕ್ಕೂ ಕಾರಣವಾಗಿದೆ.
:\mathrm{O_2 + uv~light \longrightarrow 2~O}\qquad(\lambda \lesssim 200~\text{nm})
:\mathrm{O + O_2 \longrightarrow O_3}
## ಉಲ್ಲೇಖಗಳು 

ವರ್ಗ:ಭೌತಶಾಸ್ತ್ರ
ಸಿ.ಎಫ್. ಆಂಡ್ರೂಸ್

ಆಂಡ್ರೂಸ್, ಸಿ ಎಫ್
	1871-1940). ಗಾಂಧೀಜಿ, ಠಾಕೂರರ ಸಮಕಾಲೀನ ದೇಶಭಕ್ತನು ದೇಶಬಂಧು ಎಂಬ ಜನಪ್ರಶಸ್ತಿಗೆ ಪಾತ್ರರಾದವರು. ಇಂಗ್ಲೆಂಡಿನ ಕಾರ್ಲೈಲ್‍ನಲ್ಲಿ ಜನನ. ಕೇಂಬ್ರಿಜ್‍ನಲ್ಲಿ ವಿಧ್ಯಾಭ್ಯಾಸ. ಭಾರತಕ್ಕೆ ಪ್ರಥಮಬಾರಿ ಕಾಲಿಟ್ಟದ್ದು 1904ನೆಯ ಇಸವಿ ಮಾರ್ಚ್ 20ರಂದು. ಈ ಸಂದರ್ಭವನ್ನು ಅವರು ತಮ್ಮ ಎರಡನೆಯ ಜನ್ಮ ಎಂದು ಕರೆದಿದ್ದಾರೆ. 

	ಆಂಡ್ರೂಸ್‍ರವರ ಜೀವನದ ಮೇಲೆ ಪ್ರಭಾವ ಬೀರಿದ ಭಾರತೀಯರಲ್ಲಿ ಗೋಪಾಲಕೃಷ್ಣ ಗೋಖಲೆಯವರು ಮೊದಲನೆಯವರೆಂದು ಹೇಳಬಹುದು. ಆಂಡ್ರೂಸರು ಗೋಖಲೆಯವರ ಆದೇಶ, ಆಶೀರ್ವಾದಗಳನ್ನು ಪಡೆದು ದಕ್ಷಿಣ ಆಫ್ರಿಕ, ಫಿಜಿ ದ್ವೀಪಗಳು, ಬ್ರಿಟಿಷ್ ಗಯಾನ ಮೊದಲಾದ ಪ್ರದೇಶಗಳಿಗೆ ಭೇಟಿ ಇತ್ತು ಆ ಪ್ರದೇಶಗಳಲ್ಲಿನ ರಬ್ಬರ್ ಮತ್ತಿತರ ಪ್ಲಾಂಟೇಷನ್‍ಗಳಲ್ಲಿ ಹೆಚ್ಚು ಕಡಿಮೆ ಗುಲಾಮಗಿರಿಯಲ್ಲಿ ನರಳುತ್ತಿದ್ದ ಭಾರತೀಯ ಕೂಲಿಗಾರರ ನೆರವಿಗೆ ಧಾವಿಸಿದರು. ಅನ್ಯಾಯ, ದಬ್ಬಾಳಿಕೆಗಳ ವಿರುದ್ಧವಾಗಿ ಯಶಸ್ವಿಯಾದ ಹೋರಾಟ ನಡೆಸಿದರು. 

	ಆಂಡ್ರೂಸರ ಜೀವನದಲ್ಲಿ ಹೆಚ್ಚು ಪರಣಾಮವನ್ನುಂಟುಮಾಡಿದ ಮತ್ತೊಬ್ಬ ಭಾರತೀಯರೆಂದರೆ ರವೀಂದ್ರನಾಥ ಠಾಕೂರ್ ಅವರು. ಠಾಕೂರರ ವಿಷಯದಲ್ಲಿ ಆಂಡ್ರೂಸರ ಗೌರವ ಅಪಾರವಾದ್ದರಿಂದ ಅವರನ್ನು ಗುರುದೇವ ಎಂದು ಕರೆದರು. ಆಂಡ್ರೂಸರ ಜೀವನದಲ್ಲಿ ಗಾಂಧೀಜಿಯವರ ಪಾತ್ರವೂ ಉಲ್ಲೇಖಾರ್ಹ ಅಹಿಂಸೆ ಮತ್ತು ಸತ್ಯಾಗ್ರಹ ಇವೆರಡರ ಇಬ್ಬರೂ ಒಪ್ಪಿದ ಮತ್ತು ಅನುಸರಿಸಿದ ತತ್ತ್ವಗಳು. 

	1934ರಲ್ಲಿ ತಲೆದೋರಿದ ಬಿಹಾರದ ಭೂಕಂಪ, ಅದರ ಬೆನ್ನು ಹತ್ತಿಬಂದ ಮಹಾಕ್ಷಾಮ ಇವುಗಳ ನಿವಾರಣೆಗೆ ಆಂಡ್ರೂಸರು ಕೈಗೊಂಡ ಕಾರ್ಯಕ್ರಮಗಳು ಅವರ ಮಾನವೀಯತೆಗೂ ನಿಸ್ವಾರ್ಥ ಸೇವಾಬುದ್ಧಿಗೂ ಅತ್ಯುತ್ಕøಷ್ಟ ಸಾಕ್ಷಿಗಳು. ಆದ್ದರಿಂದಲೇ ಗಾಂಧೀಜಿ ಆಂಡ್ರೂಸರನ್ನು **ದೀನಬಂಧು** ಎಂದು ಕರೆದರು. ಇಷ್ಟೇ ಅಲ್ಲದೆ, ಭಾರತೀಯರಲ್ಲಿ ತಲತಲಾಂತರದಿಂದ ಬೇರೂರಿದ್ದ ಅಸ್ಪøಶ್ಯತೆ, ಬಾಲ್ಯ ವಿವಾಹ ಮೊದಲಾದ ಸಾಮಾಜಿಕ ರೋಗಗಳ ವಿರುದ್ಧ ಒಂದು ಕಡೆ ಬಡತನದ ಶೋಷಣೆ ಮತ್ತು ದಾಸ್ಯದಲ್ಲಿ ನರಳುತ್ತಿದ್ದ ಭಾರತೀಯರ ಉನ್ನತಿಗಾಗಿ ಇನ್ನೊಂದು ಕಡೆ ಆಂಡ್ರೂಸರು ಸದಾ ದುಡಿದು ಭಾರತೀಯರಿಂದ ಭಾರತಮಿತ್ರ ಎಂಬ ಹೆಮ್ಮೆಯ ಬಿರುದನ್ನು ಸಂಪಾದಿಸಿದರು. 

	ಹೀಗೆ ಇಂಗ್ಲೆಂಡಿನಲ್ಲಿ ಜನಿಸಿದರೂ ಭಾರತದ ಜೀವನದಲ್ಲಿ ಸಂಪೂರ್ಣವಾಗಿ ಬೆರೆತು ಆಂಡ್ರೂಸರು ಇಂಗ್ಲೆಂಡಿನ ಉತ್ತಮ ರೀತಿನೀತಿಗಳನ್ನು ಭಾರತದ ವಾತಾವರಣದಲ್ಲಿ ಸಮಾವೇಶಗೊಳಿಸಿದರು. ಅವರ ಮೂವತ್ತಾರು ವರ್ಷಗಳ ತ್ಯಾಗಮಯ ಜೀವನ ಭಾರತದಲ್ಲಿ ಭಾರತಕ್ಕಾಗಿ ವಿನಿಯೋಗವಾಯಿತಲ್ಲದೆ ಅವರು ಭಾರತ ಭೂಮಿಯಲ್ಲೇ  ಅಸು ನೀಗಿದರು.

ವರ್ಗ:ಭಾರತ ಸ್ವಾತಂತ್ರ್ಯಕ್ಕಾಗಿ ನಡೆದ ಕ್ರಾಂತಿಕಾರಿ ಚಳುವಳಿ
ಅಸಿಟನಿಲೈಡ್

**ಅಸಿಟನಿಲೈಡ್** ರಾಸಾಯನಿಕ ಆಂಟಿಫೆಬ್ರಿನ್ (ಜ್ವರಹರಿ) ಹೆಸರಿನಲ್ಲಿ ಅನಿಲೀನೊಂದಿಗೆ ಗ್ಲೇಸಿಯಲ್ (ಹಿಮಂದ) ಅಸಿಟಿಕ್‍ಆಮ್ಲ ವರ್ತಿಸಿದಾಗ ಬರುವ ಉತ್ಪನ್ನ.ಇದನ್ನು ಅಂಟಿಫೆಬ್ರಿನ್ ಹೆಸರಿನಲ್ಲಿ ಔಷಧವಾಗಿ ಬಳಸಲಾಗುತ್ತಿತ್ತು. 
## ತಯಾರಿ ಮತ್ತು ಗುಣಗಳು
ಐಸಿಟನಿಲೈಡನ್ನು ಪ್ರಯೋಗ ಶಾಲೆಯಲ್ಲಿ ಅಸಿಟಿಕ್ ಅನ್‍ಹೈಡ್ರೇಡನ್ನು ಅನಿಲೀನ್‍ನೊಂದಿಗೆ ವರ್ತಿಸಿದಾಗ ಪಡೆಯಬಹುದು. 
:C6H5NH2 + (CH3CO)2O → C6H5NHCOCH3 + CH3COOH
ಇದು ಬಣ್ಣವಿಲ್ಲದ ಅಥವಾ ತುಸುವೇ ಬಿಳಿಬಣ್ನದ ಹರಳು ಅಥವಾ ಪುಡಿಯಾಗಿ ದೊರೆಯುತ್ತದೆ. ನೀರಿನಲ್ಲಿ ತುಸು ಮತ್ತು ಈಥರಿನಲ್ಲಿ ಕರೆಗುತ್ತದೆ. ಬಿಳಿಯ ಹರಳುಗಳು ಇಲ್ಲವೇ ಪುಡಿಯಾಗಿರುವ ಅಸಿಟಿನಿಲೈಡಿನ ರಾಸಾಯನಿಕ ಸೂತ್ರಸಂಕೇತ 
C8H9NO 
114.3 ಡಿ. ಸೆಂ. ಮಟ್ಟದಲ್ಲಿ ಕರಗಿ,304 ಡಿಗ್ರಿ ಸೆಂ. ಮಟ್ಟದಲ್ಲಿ ಕುದಿಯುತ್ತದೆ. ನೀರು, ಈಥರ್,ಮದ್ಯಸಾರಗಳಲ್ಲಿ ಕರಗುವುದು.ವಾಸನೆ ಇಲ್ಲ.
## ಔಷಧವಾಗಿ ಬಳಕೆ
1886ರಲ್ಲಿ ತಯಾರಾಗಿ, 75 ವರ್ಷಗಳ ಕಾಲ ಜ್ವರಹರಿ, ನೋವಾರಿಕವಾಗಿ ಹಲವಾರು ಪೇಟೆ ಮದ್ದುಗಳಲ್ಲಿ ಬಳಕೆಯಲ್ಲಿತ್ತು. ಜ್ವರವನ್ನು ಇಳಿಸುವುದೇ ಹೊರತು ಇದು ಜ್ವರದ ಕಾರಣವನ್ನು ಕಳೆಯದು. ಕರುಳಿನ ಹುಳುಗಳನ್ನು ಕಳೆಯಲು ನ್ಯಾಫ್ತಲೀನ್ ಕೊಡಲೋಸುಗ, ಗೊತ್ತಿರದೆ ಕೈತಪ್ಪಾಗಿ ಅಸಿಟನಿಲೈಡನ್ನು ಜ್ವರವಿದ್ದ ರೋಗಿಗೆ ಕೊಟ್ಟಾಗ, ಅವನ ಜ್ವರ ಇಳಿದುದು ಸೋಜಿಗವೆನಿಸಿತ್ತು. ಇದರ ಸೇವನೆಯಿಂದ ಮೈಯಲ್ಲಿ ತುಸುಪಾಲು ವಿಷಕರವಾದ ಅನಿಲೀನಾಗುವುದರಿಂದ ಇದು ಒಳ್ಳೆಯದಲ್ಲ. ಮೇಲಿಂದ ಮೇಲೆ ಸೇವಿಸುತ್ತಿದ್ದಲ್ಲಿ ಆಕ್ಸಿಜನ್ ಹೊರುವ ಬಲ ರಕ್ತದಲ್ಲಿ ಕುಂದಿ ಓಕರಿಕೆ, ವಾಂತಿ, ಕುಟ್ಟುಸಿರು, ಜವಗುಂಡಿಗೆ, ಕಡುಬೆವರಿಕೆ ಉಂಟಾಗಿ ತುಟಿ ಉಗುರು ಮೈ ನೀಲಿಗಟ್ಟಿ ಸುಸ್ತಾಗಿ ಬೀಳಿಸುವುದು. ಈ ಮದ್ದಿಗೆ ಒಗ್ಗದವರಲ್ಲಿ ತುರುಚೆದದ್ದು (ಅರ್ಟಿಕೇರಿಯ). ಜ್ವರಗಳಂಥ ತೊಂದರೆ ಆಗಬಹುದು. ಆದ್ದರಿಂದ ಆಸ್ಪಿರಿನ್ನಿಗಿಂತಲೂ ಚೆನ್ನಾಗಿ ನೋವು ಕಳೆವಂತಿದ್ದರೂ, ಇದರ ಬಳಕೆ ಈಗ ಸರಿಯಲ್ಲ. ಇದನ್ನೀಗ ನೋವು ಕಳೆವ ಫಿನಸೆಟಿನ್ನಿನ ಇನ್ನೂ ವಿಷಕರ ಮದ್ದೆಂದು ಗಣಿಸಬಹುದು. 
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
ವರ್ಗ:ರಸಾಯನಶಾಸ್ತ್ರ
ವರ್ಗ:ಔಷಧೀಯ ರಸಾಯನಶಾಸ್ತ್ರ
ವರ್ಗ: ರಾಸಾಯನಿಕ ಸಂಯುಕ್ತಗಳು
ಮ್ಯಾಕ್ಸ್ವೆಲ್ ಆಂಡರ್ಸನ್

**ಜೇಮ್ಸ್ ಮ್ಯಾಕ್ಸ್‍ವೆಲ್ ಆಂಡರ್ಸನ್**   (ಡಿಸೆಂಬರ್ 15, 1888 – ಫೆಬ್ರವರಿ 28, 1959).ಅಮೆರಿಕದ ನಾಟಕಕಾರ,ಬರಹಗಾರ,ಕವಿ. 
## ಆರಂಭಿಕ ಜೀವನ
ಮ್ಯಾಕ್ಸ್‌ವೆಲ್ ಆಂಡರ್ಸನ್ ಅಮೆರಿಕದ ಪೆನ್ಸಿಲ್‍ವೇನಿಯಾದಲ್ಲಿ ಜನಿಸಿದನು.೧೯೧೧ರಲ್ಲಿ ನಾರ್ಥ್ ಡಕೋಟಾ ವಿಶ್ವವಿದ್ಯಾಲಯದಿಂದ ಬಿಎ ಪದವಿ ಪಡೆದನು.ಅನಂತರ ಹೈಸ್ಕೂಲಿನ ಪ್ರಾಧ್ಯಾಪಕನಾಗಿ ವೃತ್ತಿ ಜೀವನ ಆರಂಬಿಸಿದನು.

## ಸಾಹಿತ್ಯ ರಚನೆ
ಮ್ಯಾಕ್ಸ್‌ವೆಲ್ ಆಂಡರ್ಸನ್ ಬಹುಮುಖ ಪ್ರತಿಭೆ ಹೊಂದಿದ್ದನು. ಪತ್ರಕರ್ತನಾಗಿದ್ದರೂ  ನಾಟಕಗಳಲ್ಲಿ ಇವನ ಪ್ರತಿಭೆ ಅನಾವರಣಗೊಂಡಿದೆ.
ವಾಸ್ತವಿಕ ಗದ್ಯನಾಟಕಗಳು (ಉದಾ: ವಾಟ್‍ಪ್ರೈಸ್ ಗ್ಲೋರಿ), ಚಾರಿತ್ರಿಕ ಗದ್ಯನಾಟಕಗಳು (ಉದಾ: ಎಲಿಜûಬೆತ್ ದಿ ಕ್ವೀನ್) ಆಧುನಿಕ ಆವರಣವಿರುವ ಪದ್ಯನಾಟಕಗಳು (ಉದಾ: ವಿನ್ಟರ್‍ಸೆಟ್)-ಇವನ್ನು ರಚಿಸಿದ್ದಾನೆ. 
## ಬಾಹ್ಯ ಸಂಪರ್ಕಗಳು
* 
* 

ವರ್ಗ:ನಾಟಕಕಾರರು
ವರ್ಗ:ಅಮೆರಿಕದ ಬರಹಗಾರರು
ಡ್ಯಾನ್ ಆಂಡರ್ಸನ್

**ಡ್ಯಾನ್ ಆಂಡರ್ಸನ್**(6 ಎಪ್ರಿಲ್ 1888 – 16 ಸೆಪ್ಟೆಂಬರ್ 1920)   ಸ್ವೀಡನ್ನಿನ ಕಾದಂಬರಿಕಾರ ಮತ್ತು ಕವಿ.
## ಜೀವನ
ಇವನು ೧೯೮೮ರಲ್ಲಿ ಸ್ವೀಡನ್‍ನ ಲುಡ್ವಿಕದಲ್ಲಿ ಜನಿಸಿದನು'ಡಾಲ್ರಾನಾ ಎಂಬ ಸ್ಥಳದಲ್ಲಿ ಇದ್ದಲು ಮಾಡಿ ಮಾರಿ ಜೀವನ ಸಾಗಿಸುತ್ತಿದ್ದ.
## ಸಾಹಿತ್ಯ ರಚನೆ
ಸ್ವೀಡನ್ನಿನ ಅರಣ್ಯಪ್ರಾಂತ್ಯದ ಇದ್ದಲು ತಯಾರಿಕೆಗಾರರ ಕಡು ಕಷ್ಟಮಯವಾದ ಜೀವನವನ್ನು ಚಿತ್ರಿಸುವ ಕಾದಂಬರಿಗಳನ್ನು ಸಣ್ಣಕಥೆಗಳನ್ನೂ ರಚಿಸಿದ್ದಾನೆ. ಆದರೆ ಅವನ ಅತ್ಯಂತ ಆತ್ಮೀಯವಾದ ಕೃತಿಗಳು ಅವನ ಕವಿತೆಗಳು. ಆಧುನಿಕ ಜಗತ್ತಿನ ಪ್ರಭಾವಗಳ ಪರಿಣಾಮವಾಗಿ ಹದಗೆಟ್ಟ ಅವನ ಮನಸ್ಸು, ನೆಮ್ಮದಿಗಾಗಿ ಪಡುವ ಪಾಡು ಈ ಕವನಗಳ ಮುಖ್ಯ ವಿಷಯ. ಈ ತೆರದ ಚಿತ್ತಕ್ಷೋಭೆ, ಒಂಟಿತನ, ಭೀತಿಗಳು ಪ್ರಪಂಚದ ಮಹಾಯುದ್ಧಗಳೆರಡರ ನಡುವಣ ಅವಧಿಯ ಹಲವು ಸ್ವೀಡಿಷ್ ಕವಿಗಳಲ್ಲಿ ಕಂಡುಬರುತ್ತದೆ. 
## ನಿಧನ
೧೬ ಸೆಪ್ಟೆಂಬರ್ ೧೯೨೦ರಲ್ಲಿ ಸ್ಕಾಕ್‍ಹೋಮ್‍ನಲ್ಲಿ ನಿಧನ ಹೊಂದಿದನು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*Dan Andersson at Project Runeberg
*Dan Andersson at Swedish Wikisource
*Dan Andersson at Swedish music and film
* 

**English**
*Dan Andersson at Authors' Calendar
*Swedish Authors  at Forever Swedish
*Dan Andersson in ''Merriam-Webster's encyclopedia of literature* 
**The Seven Seas* at the Internet Archive.  Translated into Swedish by Dan Andersson in 1918.
**The Brookland Road:* lyrics by Rudyard Kipling.
**Brooklandsvägen:* Swedish version by Dan Andersson.
**Translations**
**Christmas-song in the Finnmark* (Julvisa i Finnmarken)
**I'm waiting* (Jag väntar)
**A musician's last journey* (En spelmans jordafärd)
*Twelve Poems
**Streaming audio**
**Jungman Jansson'' (Sailor Jansson)
;Videos
*
*
*
*

ವರ್ಗ:ಕವಿಗಳು
ವರ್ಗ:ಕಾದಂಬರಿಕಾರರು
ಷರ್ವುಡ್ ಆಂಡರ್ಸನ್

**ಷರ್ವುಡ್ ಆಂಡರ್ಸನ್** (ಸೆಪ್ಟೆಂಬರ್ 13, 1876 – ಮಾರ್ಚ್ 8, 1941) . ಅಮೆರಿಕದ ಬರೆಹಗಾರ,ಸಣ್ಣ ಕಥೆಗಾರ.
## ಆರಂಭಿಕ ಜೀವನ
ಷರ್ವುಡ್ ಆಂಡರ್ಸನ್ ಸೆಪ್ಟೆಂಬರ್ 13, 1876ರಲ್ಲಿ ಓಹಿಯೋದ ಕಾಮ್ಡೆನ್ ಎಂಬ ಸಣ್ಣ ಹಳ್ಳಿಯಲ್ಲಿ ಜನಿಸಿದನು. ೧೮೭೦ರಲ್ಲಿ ಈ ಹಳ್ಳಿಯ ಜನಸಂಖ್ಯೆ ಕೇವಲ ೬೫೦..ಆದರೆ ಆಂಡರ್ಸನ್ ಚಿಕ್ಕವನಿದ್ದಾಗಲೇ ಇವನ ಹೆತ್ತವರು ಈ ಹಳ್ಳಿಯನ್ನು ತೊರೆದರು.ಹಲವಾರು ಸ್ಥಳಗಳ ನಂತರೆ ೧೮೮೪ರಲ್ಲಿ ಕ್ಲೈಡ್ ಎಂಬಲ್ಲಿ ಈ ಕುಟುಂಬ ನೆಲೆಸಿತು.ಕಡು ಬಡತನದಿಂದಾಗಿ ಷರ್ವುಡ್ ಬಾಲ್ಯದಲ್ಲಿಯೇ ಸಂಪಾದನೆಗೆ ತೊಡಗಬೇಕಾಯಿತು.ಇದರಿಂದಾಗಿ ಇವನ ವಿದ್ಯಾಭ್ಯಾಸಕ್ಕೆ ತೊಡಕುಂಟಾಯಿತು.ಸ್ಪ್ಯಾನಿಷ್ ಅಮೆರಿಕನ್ ಯುದ್ಧದಲ್ಲಿ ಪಾಲುಗೊಂಡು ಅನಂತರ ಕೆಲಕಾಲ ಬಣ್ಣದ ಕಾರ್ಖಾನೆಯೊಂದರ ವ್ಯವಸ್ಥಾಪಕನಾಗಿ ಕೆಲಸ ಮಾಡಿದ.
## ಸಾಹಿತ್ಯ ರಚನೆ
*ವಿಂಡಿ ಮೆಕ್ ಫರ್‍ಸನ್ಸ್ ಸನ್* (1916), *ಮಾರ್ಚಿಂಗ್ ಮೆನ್* (1917) ಮೊದಲಾದ ಕಾದಂಬರಿಗಳನ್ನು ಬರೆದರೂ *ವೈನ್ಸ್‍ಬರ್ಗ್ ಓಹಿಯೊ* ಎಂಬ ಕಥಾಸಂಕಲನ ಪ್ರಕಟವಾದ ಮೇಲೆ ಪ್ರಸಿದ್ಧನಾದ. *ಪೂರ್‍ವೈಟ್* (1920), *ಡಾರ್ಕ್ ಲಾಫ್ಟರ್* (1925), *ಪರ್‍ಹ್ಯಾಪ್ಸ್ ವಿಮೆನ್*(1931) ಮೊದಲಾದ ಕಾದಂಬರಿಗಳು ಯಂತ್ರಗಳ ಆಗಮನದಿಂದ ನಗರ ಜೀವನದ ನೈರ್ಮಲ್ಯ ಕದಡಿದುದನ್ನೂ ಅವುಗಳನ್ನು ಅವಲಂಬಿಸಿ ಬಿಳಿಯರ ಬದುಕು ಪಕ್ವಹೀನವಾಗುತ್ತಿರುವುದನ್ನು ಅವುಗಳಿಂದ ಪಾರಾಗುವ ಬಗ್ಗೆ ಯಾವುದೆಂಬುದನ್ನೂ ಚಿತ್ರಿಸುತ್ತವೆ. *ದಿ ಟ್ರಯಂಫ್ ಆಫ್ ದಿ ಎಗ್* (1921), *ಹಾರ್ಸಸ್ ಅಂಡ್ ಮೆನ್* (1923), *ಡೆತ್ ಇನ್ ದಿ ವುಡ್ಸ್* (1933)- ಇವು ಆತನ ಕೆಲವು ಕಥಾ ಸಂಗ್ರಹಗಳು. *ಹೋಮ್‍ಟೌನ್* ಎಂಬ ಪ್ರಬಂಧ ಸಂಕಲನ ಮರಣಾನಂತರ ಪ್ರಕಟವಾಯಿತು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Works by Sherwood Anderson at Project Gutenberg Australia
*Sherwood Anderson Biography
*Sherwood Anderson Biography 2
*Sherwood Anderson in the *Dial* 
*Sherwood Anderson Links
**Winesburg, Ohio*  hypertext from American Studies at the University of Virginia.
**The Triumph of the Egg*  hypertext from American Studies at the University of Virginia.
*Oral History Interview with Eleanor Copenhaver Anderson from Oral Histories of the American South
* Sherwood Anderson Papers  at The Newberry Library
* Sherwood Anderson Archive  at the Smyth-Bland Regional Library
* Sherwood Anderson Literary Center 
* Ten Stories by Sherwood Anderson read aloud by contemporary writers including Charles Baxter, Deborah Eisenberg, Robert Boswell,Patricia Hampl, Siri Hustvedt, Ben Marcus, Rick Moody, Antonya Nelson and Benjamin Taylor

ವರ್ಗ:ಬರಹಗಾರ
ವರ್ಗ:ಕಾದಂಬರಿಕಾರರು
ವರ್ಗ:ಅಮೆರಿಕದ ಬರಹಗಾರರು
ಆಂಡಲೂಸೈಟ್

{{Infobox mineral
| name        =ಆಂಡಲೂಸೈಟ್
| category    = Nesosilicates 
| image       = Andalusite - Malacheta, Minas Gerais, Brazil.jpg
| caption     = Andalusite
| symmetry    = 2/m 2/m 2/m - Dipyramidal
| unit cell   = a = 7.7980 Å b = 7.9031 Å c = 5.5566 Å; Z = 4
| formula     = Al2SiO5
| strunz      = 09.AF.10
| molweight   = 
| color       = Pink, violet, yellow, green, white, gray; in thin section, colorless to pink or green
| habit       = As euhedral crystals or columnar aggregates having nearly square cross sections; fibrous compact to massive
| system      = orthorhombic
| twinning    = On {101}, rare
| cleavage    = Good on {110}, poor on {100}
| fracture    = uneven to subconchoidal
| mohs        = 6.5 - 7.5
| luster      = Vitreous
| polish      = 
| refractive  = nα = 1.629 - 1.640 nβ = 1.633 - 1.644 nγ = 1.638 - 1.650
| opticalprop = double refractive, biaxial negative; *chiastolite* has anomalous aggregate reaction.
}}

**ಆಂಡಲೂಸೈಟ್** ಒಂದು ಖನಿಜ. ಇದರ ಹರಳುಗಳನ್ನು ಮೊಟ್ಟಮೊದಲಿಗೆ ಸ್ಪೇನ್ ದೇಶದ ಆಂಡಲೂಸಿಯ ಎಂಬಲ್ಲಿ ಗುರುತಿಸಿದ ಕಾರಣ ಖನಿಜಕ್ಕೆ ಆಂಡಲೂಸೈಟ್ ಎಂದು ಹೆಸರಿಸಲಾಯಿತು. ಮತ್ತು ಸಾಮಾನ್ಯ ಖನಿಜವನ್ನು ಸ್ಪಾರ್ಕ್‍ಪ್ಲಗ್‍ಗಳ ತಯಾರಿಕೆಯಲ್ಲೂ ಉಪಯೋಗಿಸುತ್ತಾರೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*http://www.gemstone.org/gem-by-gem/english/andalusite.html 
*http://s804.photobucket.com/user/mutantnoggins/media/AndalusiteAND10x5mag_zpsefd120ed.jpg.html  Source: Andalusia, Spain. Shown: Cross-section
ಹ್ಯಾನ್ಸ್ ಕ್ರಿಶ್ಚಿಯನ್ ಆಂಡರ್ಸನ್

**ಹ್ಯಾನ್ಸ್‌ ಕ್ರಿಶ್ಚಿಯನ್ ಆಂಡರ್ಸನ್**  (೨ ಎಪ್ರಿಲ್ ೧೮೦೫ – ೪ ಆಗಸ್ಟ್ ೧೮೭೫). ಡೆನ್ಮಾರ್ಕಿನ ಸಾಹಿತಿ; ಜಗತ್ಪ್ರಸಿದ್ಧ ಮಕ್ಕಳಕಥೆಗಳ ಲೇಖಕ.
## ಬಾಲ್ಯ-ಜೀವನ
ಹುಟ್ಟಿದ್ದು ಓಡೆನ್ಸ್‍ನಲ್ಲಿ. ಗತಿಸಿದ್ದು ಕೋಪೆನ್‍ಹೇಗನ್ನಲ್ಲಿ. ತಂದೆ ಕಡುಬಡವನಾದ ಮೋಚಿ. ಹನ್ನೊಂದನೆಯ ವರ್ಷದಲ್ಲಿ ತಂದೆಯನ್ನು ಕಳೆದುಕೊಂಡನು. ವಿದ್ಯೆಯ ಅಭಾವದಿಂದ ಬೇರೆ ಯಾವ ವೃತ್ತಿಯನ್ನು ಕೈಗೊಳ್ಳಲಾರದೆ ೧೮೧೯ ರಲ್ಲಿ ಕೋಪೆನ್‍ಹೇಗನ್ ನಗರಕ್ಕೆ ಹೋದ. ನಟನೂ ಹಾಡುಗಾರನೂ ಆಗಬೇಕೆಂಬ ಉದ್ದೇಶ. ಕೆಲಕಾಲ ಕಷ್ಟಕಾರ್ಪಣ್ಯ ಮತ್ತು ಹಸಿವಿನ ಮಧ್ಯೆ ಕಾಲ ಕಳೆದ ಮೇಲೆ ಒಬ್ಬಿಬ್ಬರು ಪ್ರಭಾವಶಾಲಿಗಳಾದ ಸ್ನೇಹಿತರ ಸಹಾಯ ಲಭಿಸಿತು. ಆದರೆ ಅಷ್ಟೇನೂ ಆಕರ್ಷಕವಲ್ಲದ ಆತನ ಅಂಗಭಂಗಿ ಅವನು ರಂಗಭೂಮಿಯ ಮೇಲೆ ಯಶಸ್ವಿಯಾಗಲು ಅಡ್ಡಿಯಾಯಿತು. ಕಂಠವೂ ಒಡೆದದ್ದರಿಂದ ಸುಶ್ರಾವ್ಯವಾಗಿ ಹಾಡುವುದೂ ಅಸಾಧ್ಯವಾಯಿತು. ಆಗ ರಾಜಾಶ್ರಯದಲ್ಲಿದ್ದ ರಾಯಲ್ ಥಿಯೇಟರ್ ಎಂಬ ಸಂಸ್ಥೆಯ ನಿರ್ದೇಶಕ ಜಾನ್ ಕಾಲಿನ್ ಅವನ ಲೇಖನ ಸಾಮರ್ಥ್ಯವನ್ನು ಗಮನಿಸಿ, ಅರಸನ ಅನುಮತಿ ಪಡೆದು ಅಸ್ನೇಗಲ್ ಗ್ರಾಮರ್ ಸ್ಕೂಲ್ ಎಂಬ ಸಂಸ್ಥೆಗೆ ಸೇರಿಸಿದ.
## ಸಾಹಿತ್ಯ ರಚನೆ
೧೮೨೯ ರಲ್ಲಿ ವಿದ್ಯಾಭ್ಯಾಸ ಪೂರೈಸಿ ಪ್ರವಾಸ ಸಾಹಿತ್ಯದ ಜಾತಿಗೆ ತನ್ನ ಮೊಟ್ಟಮೊದಲ ಪುಸ್ತಕ ಬರೆದ. ಮೊದಲ ಕವನ ಸಂಗ್ರಹ ಹೊರಬಿದ್ದುದೂ ಅದೇ ಕಾಲದಲ್ಲೇ. ಅನಂತರ ಯೂರೋಪಿನ ಹಲವು ದೇಶಗಳಲ್ಲಿ ಪ್ರವಾಸ ಮಾಡಿದ.ಇಂಗ್ಲೆಂಡಿಗೂ ಹೋಗಿ ಕಾದಂಬರಿಕಾರ ಡಿಕನ್ಸಿನ ಗೆಳೆತನ ಗಳಿಸಿದ
. ಒಂದು ನಾಟಕವನ್ನೂ ಕೆಲವು ಕಾದಂಬರಿಗಳನ್ನೂ ರಚಿಸಿದ. ನಾಟಕ ಜನಪ್ರಿಯವಾಗಲಿಲ್ಲ. ಕಾದಂಬರಿಗಳು ಸುಮಾರಾಗಿ ಜನಪ್ರಿಯವಾದವು. ಕೆಲವು ಉತ್ತಮ ಕವಿತೆಗಳನ್ನೂ ರಚಿಸಿದ. ಅವನ ಅತ್ಯಂತ ಪ್ರಸಿದ್ಧ ಕೃತಿಗಳೆಂದರೆ ಅವನು ಬರೆದ ಮಕ್ಕಳ ಕಥೆಗಳು. ಹೊರಬಿದ್ದ ಹೊಸತರಲ್ಲಿ ಅಷ್ಟೇನೂ ಮನ್ನಣೆ ಪಡೆಯದ ಈ ಬರೆಹಗಳು ಕಾಲ ಕ್ರಮೇಣ ಅವನ ಶಾಶ್ವತ ಕೀರ್ತಿಗೆ ಆಧಾರಗಳಾದವು. ೧೮೩೫-೩೭ ರಲ್ಲಿ ಸಣ್ಣ ಹೊತ್ತಗೆಗಳ ರೂಪದಲ್ಲಿ ಬರತೊಡಗಿದ ಈ ಕಥೆಗಳು ೧೮೪೮ ರ ಅನಂತರ ಅವನ ಗಮನವನ್ನು ಸಂಪೂರ್ಣವಾಗಿ ಸೆರೆಹಿಡಿದವು. ಜಗತ್ತಿನ ಅನೇಕ ಭಾಷೆಗಳಲ್ಲಿ ಅನುವಾದವಾಗಿರುವ ಅವು ಮಕ್ಕಳ ಮನಸ್ಸನ್ನು ಸೂರೆಗೊಳ್ಳುತ್ತಿವೆ. ಆದರೆ ದೊಡ್ಡವರಿಗೂ ಹಿಡಿಸುವ ನೀತಿಭೋಧನೆ ಮೊದಲಾದ ಗುಣಗಳು ಅವುಗಳಲ್ಲಿ ಅಡಕವಾಗಿವೆ.*ದಿ ಅಗ್ಲಿ ಡಕ್‍ಲಿಂಗ್*, *ದ ಬ್ರೇವ್ ಟಿನ್ ಸೋಲ್ಜರ್*, ದ *ಲಿಟ್ಲ್ ಮರ್‍ಮೆಯ್ಕ್* ಮತ್ತು *ದ ರೆಡ್ ಷೂಸ್‍*ನಂಥ ಕಥೆಗಳು ಜಗತ್ತಿನ ಎಲ್ಲ ದೇಶಗಳ ಮಕ್ಕಳ ಮನಸ್ಸನ್ನು ಸೂರೆಮಾಡಿವೆ.
## ಗೌರವಗಳು
ಇವುಗಳಿಂದ ವಿಶ್ವವಿಖ್ಯಾತನಾದ ಕವಿಯ ಸ್ಮಾರಕವಾಗಿ ಡೆನ್ಮಾರ್ಕಿನ ಜನ ಕೋಪೆನ್ ನಗರದಲ್ಲಿ ಅವನ ಪ್ರತಿಮೆಯನ್ನು ಸ್ಥಾಪಿಸಿದ್ದಾರೆ.
. ಅವನ ಜೀವನದ ಪ್ರಮುಖ ಸಂಗತಿಗಳು ಅವನ ಆತ್ಮಕಥೆಯಲ್ಲಿ ದೊರೆಯುತ್ತವೆ.ಇವನ ಕೃತಿಗಳು ಪ್ರಪಂಚದ ೧೨೫ ಕ್ಕಿಂತಲೂ ಅಧಿಕ ಭಾಷೆಗಳಿಗೆ ಭಾಷಾಂತರವಾಗಿವೆ.ಇವನ ಹಲವಾರು ಕೃತಿಗಳು ಬ್ಯಾಲೆಗಳಿಗೆ, ಸಿನಿಮಾಗಳಿಗೆ ವಸ್ತುಗಳಾಗಿವೆ.
## ಕನ್ನಡದಲ್ಲಿ
ಆಂಡರ್‍ಸನ್ನನ ಕಥೆಗಳಲ್ಲಿ ಕೆಲವನ್ನು ಎಂ.ರಾಮರಾವ್ ಮತ್ತು ಜಿ.ಪಿ.ರಾಜರತ್ನಂ ಕನ್ನಡಿಸಿ *ಚಕ್ರವರ್ತಿಯ ಕೋಗಿಲೆ* ಮತ್ತು *ಲೋಹವರಾಹ* ಎಂಬ ತಮ್ಮ ಸಂಕಲನಗಳಲ್ಲಿ ಪ್ರಕಟಿಸಿದ್ದಾರೆ.
## ಛಾಯಾಂಕಣ
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
**The Story of My Life* (1871) by Hans Christian Andersen - English
*Hans Christian Andersen Information Odense 
*Hans Christian Andersen biography 
*Andersen Fairy Tales 
*And the cobbler's son became a princely author Details of Andersen's life and the celebrations.
*The Hans Christian Andersen Center - contains many Andersen's stories in Danish and English
*The Hans Christian Andersen Museum in Odense has a large digital collection of Hans Christian Andersen papercuts, drawings  and portraits  - You can follow his travels  across Europe and explore his Nyhavn study .
*The Orders and Medals Society of Denmark  has descriptions of Hans Christian Andersen's Medals and Decorations.
* Jean Hersholt Collections of Hans Christian Andersen From the Rare Book and Special Collections Division at the Library of Congress
* 

ವರ್ಗ:ಬರಹಗಾರ
ವರ್ಗ:ಲೇಖಕರು
ವರ್ಗ:ಸಾಹಿತಿಗಳು
ಎಮಿರೇಟ್ಸ್ ಅರಮನೆ

**ಎಮಿರೇಟ್ಸ್ ಅರಮನೆ** (ಅರೇಬಿಕ್: قصر الإمارات) ಅಬುಧಾಬಿ, ಯುನೈಟೆಡ್ ಅರಬ್ ಎಮಿರೇಟ್ಸ್ ಒಂದು ಐಷಾರಾಮಿ ಹೋಟೆಲ್. ಅರೇಬಿಯನ್ ಸಂಸ್ಕೃತಿಯನ್ನು ಪ್ರದರ್ಶಿಸುವ ಹೆಗ್ಗುರುತು ನಿರ್ಮಿಸಿದ ಎಮಿರೇಟ್ಸ್ ಅರಮನೆ ಐಷಾರಾಮಿ ಆತಿಥ್ಯ ನೀಡುತ್ತದೆ. 80 ಮೀಟರ್ ಎತ್ತರ ಇದ್ದು 114 ಗುಮ್ಮಟಗಳನ್ನು ಹೊಂದಿದ್ದು,1.3 ಕಿಮೀ ದೂರದ ಖಾಸಗಿ ಸಮುದ್ರ ಮತ್ತು 85 ಹೆಕ್ಟೇರ್ ತೋಟಗಳು ಮತ್ತು ಹುಲ್ಲುಹಾಸುಗಳನ್ನು ಹೊಂದಿದೆ. ಎಮಿರೇಟ್ಸ್ ಅರಮನೆ 394 ಕೊಠಡಿಗಳು ಮತ್ತು ಕೋಣೆಗಳು ಒಳಗೊಂಡಿದೆ. 
ತನ್ನ ಐಷಾರಾಮಿ ಆಧರಿಸಿ, ಇದು "7 ಸ್ಟಾರ್ ಮೀರಿ" ಹೋಗುವ ಹೋಟೆಲ್ ಆಗಿದೆ ಬದಲಿಗೆ ಕೇವಲ ಒಂದು ಹೋಟೆಲ್ ಒಂದು ಅರಮನೆಯ ಎಂದು ತನ್ನನ್ನು ಕರೆಸಿಕೊಳ್ಳುತ್ತದೆ. ಪತ್ರಕರ್ತರು  ಏಳು ಸ್ಟಾರ್ ಸೌಲಭ್ಯ ಎಂದು ವಿವರಿಸಿದ್ದರು, ಇದು 5 ತಾರಾ ಹೊಟೆಲುಗಳು ವಿಭಾಗದಲ್ಲಿ ಅಧಿಕೃತವಾಗಿ ಬೀಳುತ್ತದೆ.
## ನಿರ್ಮಾಣ
ವಿಂಬರ್ಲಿ, ಆಲಿಸನ್, ಟಾಂಗ್ & ಗೂ, (WATG) ಐಷಾರಾಮಿ ಹೊಟೇಲ್ ವಿಶೇಷ ಅಂತಾರಾಷ್ಟ್ರೀಯ ಸಂಸ್ಥೆಯಲ್ಲಿ ಹಿರಿಯ ಉಪಾಧ್ಯಕ್ಷರಾದ  ಜಾನ್ ಎಲಿಯಟ್ ಆರ್ಐಬಿಎ, ಕಟ್ಟಡದ ವಾಸ್ತುಶಿಲ್ಪ ವಿನ್ಯಾಸಗೊಳಿಸಿದರು. ಇದು ಮಾರ್ಚ್ 2005 ರಲ್ಲಿ ಪ್ರಾರಂಭವಾಯಿತು ಆದರೆ ಕೆಲವು ರೆಸ್ಟೋರೆಂಟ್ ಮತ್ತು ಸೌಲಭ್ಯಗಳನ್ನು ಹೋಟೆಲ್ ನಿರ್ಮಿಸಿದ ಅಬುಧಾಬಿ ಸರ್ಕಾರದ ಅಧೀನದಲ್ಲಿದೆ ಮತ್ತು ಕೆಂಪಿನ್ಸ್ಕಿ  ನಿರ್ವಹಿಸುತ್ತದೆ. ಹೋಟೆಲ್ನ ನಿರ್ಮಾಣ 1.9 ಶತಕೋಟಿ ಗ್ರೇಟ್ ಬ್ರಿಟನ್ ಪೌಂಡ್ಸ್ ಅಥವಾ 11,02 ಶತಕೋಟಿ ಏ ಇ ಡಿ  ನಲ್ಲಿ ಅಥವಾ 3 ಶತಕೋಟಿ ಅಮೆರಿಕನ್ ಡಾಲರ್ ಅಷ್ಟು ವೆಚ್ಚವಾಗಿದೆ ಮತ್ತು ನಿರ್ಮಾಣಕ್ಕೆ ಲೆಬ್ರಾನ್ ಜೇಮ್ಸ್ ಸಹಾಯಕವಾಯಿತು  ಎಮಿರೇಟ್ಸ್ ಅರಮನೆ ಸಿಂಗಪುರ್ ಮರೀನಾ ಬೇ ಸ್ಯಾಂಡ್ಸ್ ಮೀರಿಸುವ ಎರಡನೇ ಅತ್ಯಂತ ದುಬಾರಿ ಹೋಟೆಲ್ ಆಗಿದೆ. ಹೋಟೆಲ್ ಸಹ ನೆರೆಯ ದುಬೈನ ಬುರ್ಜ್ ಅಲ್ ಅರಬ್ ಹೋಲಿಸಿದರೆ ಹೆಚ್ಚಿನ ನಿರ್ಮಾಣ ವೆಚ್ಚ ಹೊಂದಿತ್ತು.
## ಕೊಠಡಿ ಮತ್ತು ಸೌಲಭ್ಯಗಳು 
ಹೋಟೆಲ್ ಎರಡು ವಿಭಾಗಗಳನ್ನು ಹೊಂದಿದ್ದು ಮತ್ತು ಒಂದು ಮುಖ್ಯ ಕೇಂದ್ರ ಕಟ್ಟಡ ಹೊಂದಿದೆ. 302 ಕೊಠಡಿಗಳು ಮತ್ತು 92 ಕೋಣೆಗಳನ್ನು ಹೊಂದಿದೆ. ಸೂಟ್ಗಳಲ್ಲಿ ಚಿನ್ನದಿಂದ ಮತ್ತು ಅಮೃತಶಿಲೆಗಳಿಂದ  ಸಜ್ಜುಗೊಳಿಸಲಾಗಿದೆ. ಮುಖ್ಯ ಕೇಂದ್ರ ಕಟ್ಟಡ ಒಂದು ವಿಸ್ತಾರವಾದ ಅಮೃತಶಿಲೆ ನೆಲದ ನೆಲೆಯಾಗಿದೆ ಮತ್ತು ದೊಡ್ಡ ಮಾದರಿಯಲ್ಲೇ ಗುಮ್ಮಟದ ಮೇಲೆ, ಚಿನ್ನದ ಪದರ ಹಾಕಲಾಗಿದೆ. ಎತ್ತರದ ಮಹಡಿಯನ್ನು ರಾಯಧನ ಮತ್ತು ಗಣ್ಯರಿಗಾಗಿ ಮಾತ್ರ ಮೀಸಲಾದ ಆರು ಅರಸರುಗಳ  'ಸೂಟ್ಗಳು ಹೊಂದಿದೆ. ಹೋಟೆಲ್ ಸಹ 40 ಸಭೆ ಕೊಠಡಿಗಳನ್ನು ಮತ್ತು ಆರು ದೊಡ್ಡ ಮಹಡಿಯ ಜೊತೆಗೆ, 1100 ಜನರ  ಸಾಮರ್ಥ್ಯದ ದೊಡ್ಡ ಕಾನ್ಫರೆನ್ಸ್ ಕೇಂದ್ರವನ್ನು ಹೊಂದಿದೆ.
 
ಬೀಚ್ ಕ್ಲಬ್ ಆರು ಕಿಲೋಮೀಟರ್ ಸೈಕ್ಲಿಂಗ್ / ಜಾಗಿಂಗ್ ಮಾರ್ಗ, ಎರಡು ಹೊರಾಂಗಣ ಪೂಲ್ಗಳ, ಜಲಕ್ರೀಡೆಗಳು, ಟೆನಿಸ್ ಕೋರ್ಟ್, ಕ್ರಿಕೆಟ್, ರಗ್ಬಿ ಪಿಚ್ ಮತ್ತು ಸಾಕರ್ ಸೌಲಭ್ಯಗಳನ್ನು ಹೊಂದಿದೆ.
ಕಾರ್ಯಕ್ರಮಗಳು ಕ್ರಿಸ್ಟಿನಾ ಅಗುಲೆರಾ ತನ್ನ ಬ್ಯಾಕ್ ಟು ಬೇಸಿಕ್ಸ್ ಪ್ರವಾಸದಲ್ಲಿ ಅಕ್ಟೋಬರ್ 24  2008 ರಲ್ಲಿ ಈ ಸ್ಥಳದಲ್ಲಿ ಪ್ರದರ್ಶನ ಕೊಟ್ಟಿದ್ದರು, ಪ್ರದರ್ಶನದಲ್ಲಿ  ಹೋಟೆಲ್ ಮಹಾನ್ ಮಾಧ್ಯಮದ ಗಮನವನ್ನು ಸೆಳೆಯಲಾರಂಭಿಸಿತು 15,000 ಜನರ ಪ್ರೇಕ್ಷಕರನ್ನು ಹೊಂದಿತ್ತು. ಹೋಟೆಲ್ ಸಹ ಹೊಸ ಫಾಸ್ಟ್ ಮತ್ತು ಫ್ಯೂರಿಯಸ್ 7, 2015 ರಲ್ಲಿ ಬಿಡುಗಡೆಯಾದ ಚಿತ್ರದಲ್ಲಿ ಕಾಣಿಸಿಕೊಳ್ಳುತ್ತದೆ.
 
## ಉಲ್ಲೇಖಗಳು
ವರ್ಗ:ಕಟ್ಟಡಗಳು
ಲೋಹಗಳ ಗುಣಲಕ್ಷಣಗಳು

ವಿವಿಧ ರೀತಿಯ ವಸ್ತುಗಳ ತಯಾರಿಕೆಯಲ್ಲಿ ಮತ್ತು ವಿವಿಧ ಕ್ಷೇತ್ರಗಳ ಇಂಜಿನಿಯರಿಂಗ್ ಕೆಲಸಗಳಿಗಾಗಿ ಬಳಕೆಗೆ ತಕ್ಕಂತಹ ಗುಣಲಕ್ಷಣಗಳನ್ನು ಹೊಂದಿರುವ ಲೋಹಗಳ ಆಯ್ಕೆ ಮುಖ್ಯವಾದುದು. ಲೋಹಗಳ ಮೂಲಭೂತ ರಚನೆ, ವಿವಿಧ ಪರಿಸ್ಥಿತಿಗಳಲ್ಲಿ ಅವುಗಳ ಪ್ರತಿಕ್ರಿಯೆ ಮತ್ತು ಅವುಗಳ ಪ್ರತಿಭಟನಾ ಶಕ್ತಿ ಮುಂತಾದವುಗಳ ಆಧಾರದ ಮೇಲೆ ಲೋಹ ಗುಣಲಕ್ಷಣಗಳನ್ನು ಗುರುತಿಸಲಾಗುತ್ತದೆ. ಅಂತಹ ಗುಣಲಕ್ಷಣಗಳನ್ನು ಮೂರು ವರ್ಗಗಳಾಗಿ ವಿಂಗಡಿಸಬಹುದು.

* ಭೌತಿಕ ಗುಣಲಕ್ಷಣಗಳು
* ರಾಸಾಯನಿಕ ಗುಣಲಕ್ಷಣಗಳು
* ಮೆಕ್ಯಾನಿಕಲ್ ಗುಣಲಕ್ಷಣಗಳು

## ಭೌತಿಕ ಗುಣಲಕ್ಷಣಗಳು
ಬಣ್ಣ, ಗಾತ್ರ, ಆಕಾರ, ಸಾಂದ್ರತೆ, ವಿದ್ಯುತ್ ಮತ್ತು ಉಷ್ಣವಾಹಕತೆ, ಕರಗುವ ಬಿಂದು, ಹೊಳಪು ಈ ತರಹದ ಗುಣಲಕ್ಷಣಗಳು ಭೌತಿಕ ಗುಣಲಕ್ಷಣಗಳಾಗಿವೆ. ಇವುಗಳನ್ನು ವಿವಿಧ ಮಾಪನಗಳಲ್ಲಿ ಹೇಳಲಾಗುತ್ತದೆ. ಉದಾಹರಣೆಗೆ ಸಾಂದ್ರತೆಯನ್ನು kg/m3, ಕರಗುವ ಬಿಂದುವನ್ನು ೦C, ೦F ಇತ್ಯಾದಿ. ಇತರ ಕೆಲವು ಗುಣಲಕ್ಷಣಗಳು ಬರಿಗಣ್ಣಿಗೆ ಕಾಣುವಂತಿದ್ದು ನೇರವಾಗಿ ಅಳತೆ ಮಾಡಬಹುದಾಗಿರುತ್ತವೆ.

## ಮೆಕ್ಯಾನಿಕಲ್ ಗುಣಲಕ್ಷಣಗಳು
ವಿವಿಧ ರೀತಿಯ ಬಲ ಮತ್ತು ಹೊರೆ(ಲೋಡ್)ಗಳನ್ನು ತಾಳಿಕೊಳ್ಳುವ ಸಾಮರ್ಥ್ಯದೊಂದಿಗೆ ಸಂಬಂಧಿಸಿದ ಗುಣಲಕ್ಷಣಗಳನ್ನು ಮೆಕ್ಯಾನಿಕಲ್ ಗುಣಲಕ್ಷಣಗಳು ಎನ್ನಲಾಗುತ್ತದೆ. ಅವುಗಳೆಂದರೆ,
### ಸ್ಥಿತಿಸ್ಥಾಪಕತ್ವ(Elasticity)
ವಸ್ತುವಿನ ಮೇಲೆ ಉಂಟಾಗುವ ಆಘಾತ ಅಥವಾ ಹೊರೆಯನ್ನು ಸಹಿಸಿಕೊಂಡು ತನ್ನ ರೂಪದಲ್ಲಿ ಬದಲಾವಣೆ ಹೊಂದಿ ಅನಂತರ ಆ ಆಘಾತ/ಹೊರೆಯನ್ನು ಹಿಂತೆಗೆದುಕೊಂಡಾಗ ಹಿಂದಿನಸ್ಥಿತಿಗೆ ಮರಳುವ ವಸ್ತುವಿನ ಗುಣಕ್ಕೆ ಸ್ಥಿತಿಸ್ಥಾಪಕತ್ವ ಎನ್ನಬಹುದು.

### ಬಲ(Strength)
ಮುರಿಯದೇ ಅಥವಾ ವಿರೂಪಗೊಳ್ಳದೇ ತನ್ನ ಮೇಲೆ ಬೀಳುವ ಹೊರ ಆಘಾತ ಅಥವಾ ಹೊರೆಯನ್ನು ಪ್ರತಿಭಟಿಸುವ ಗುಣಕ್ಕೆ ವಸ್ತುವಿನ ’ಬಲ’ ಎನ್ನಬಹುದು.

### ಬಿಗಿತ(stiffness)
ವಸ್ತುವಿನ ಮೇಲೆ ಒತ್ತಡ ಬಿದ್ದಾಗ ರೂಪಬದಲಾವಣೆಯನ್ನು ಪ್ರತಿಭಟಿಸುವ ಸಾಮರ್ಥ್ಯದ ಗುಣ stiffness.

### ಮೆದುಸ್ಥಿತಿತ್ವ(Plasticity)
ವಸ್ತುವಿನ ಮೇಲೆ ಉಂಟಾಗುವ ಆಘಾತ ಅಥವಾ ಹೊರೆಯನ್ನು ಸಹಿಸಿಕೊಂಡು ತನ್ನ ರೂಪದಲ್ಲಿ ಬದಲಾವಣೆ ಹೊಂದಿ ಅನಂತರ ಆ ಆಘಾತ/ಹೊರೆಯನ್ನು ಹಿಂತೆಗೆದುಕೊಂಡಾಗಲೂ ಹಾಗೇ ಉಳಿಯುವ ಗುಣಕ್ಕೆ ಮೆದುಸ್ಥಿತಿತ್ವ ಅನ್ನಬಹುದು. ಅನೇಕ ವಸ್ತುಗಳು ಹೊರೆಯನ್ನು ಹಿಂತೆಗೆದುಕೊಂಡಾಗಲೂ ಪೂರ್ತಿ ಹಿಂದಿನ ಸ್ಥಿತಿಗೆ ಮರಳದೇ ಸ್ಪಲ್ಪ ಅಥವಾ ಪೂರ್ಣವಾಗಿ ರೂಪ ಬದಲಾವಣೆ ಹೊಂದುತ್ತವೆ. ಕೆಲವು ವಸ್ತುಗಳು ಹೆಚ್ಚಿನ ಶಾಖದ ಪರಿಸ್ಥಿತಿಯಲ್ಲಿ ಈ ಗುಣವನ್ನು ಪಡೆದುಕೊಳ್ಳುತ್ತವೆ.

### ಬಿರುಸುತನ(Toughness)
ಒಮ್ಮೆಲೇ ಉಂಟಾಗುವ ದೊಡ್ಡಮಟ್ಟದ ಆಘಾತಕ್ಕೆ ವಿರುದ್ಧವಾದ ಪ್ರತಿಭಟನಾ ಶಕ್ತಿಗೆ ಜಿಗುಟುತನ ಎನ್ನಬಹುದು.

### ಭಂಗುರತ್ವ (Brittleness)
ವಸ್ತುವಿನ ಮೇಲೆ ಉಂಟಾಗುವ ಆಘಾತದಿಂದ ಸೂಚನೆಯಿಲ್ಲದೇ, ಆಕಸ್ಮಿಕವಾಗಿ ಮುರಿಯುವ ಗುಣ. ಸುಲಭವಾಗಿ ಒಡೆದುಹೋಗುವ ಲಕ್ಷಣ.

### ಕಠಿಣತೆ(Hardness)
ವಸ್ತುವಿನಲ್ಲಿ ರೂಪಬದಲಾವಣೆಗೆ ಪ್ರತಿಭಟಿಸುವ ಶಕ್ತಿಗೆ ಅದರ ಕಠಿಣತೆ ಎನ್ನಬಹುದು. ಉಜ್ಜಿವಿಕೆ, ಗೀರುವಿಕೆ, ಕಚ್ಚುಹಾಕುವಿಕೆ ಮುಂತಾದ ಕ್ರಿಯೆಗಳ ವಿರುದ್ಧವೂ ವಸ್ತು ಪ್ರತಿಭಟಿಸುತ್ತದೆ. ಹೆಚ್ಚು ಕಠಿಣತೆ ಇರುವ ವಸ್ತು ಸ್ಥಿರಬದಲಾವಣೆ ಇಲ್ಲದೆ ಹೆಚ್ಚು ಭಾರವನ್ನು ತಡೆದುಕೊಳ್ಳಬಹುದು.

### ತನ್ಯತೆ(Ductility)
ವಸ್ತುವನ್ನು ಎಳೆತದ ಶಕ್ತಿಯ ಮೂಲಕ ತಂತಿಗಳ ರೂಪಕ್ಕೆ ಎಳೆದು ತರಬಹುದಾದ ಗುಣಕ್ಕೆ ತನ್ಯತೆ ಎನ್ನಬಹುದು. ಇದು ವಸ್ತುವನ್ನು ಎಳೆದು ಬಿಟ್ಟಾಗ ಅದರ ರೂಪ ಬದಲಾವಣೆಯಾಗುವ ಗುಣ.

### ಪತ್ರಶೀಲತ್ವ(Malleability)
ವಸ್ತುವನ್ನು ಎಳೆದು ಅಥವಾ ಸುತ್ತಿಗೆಯಿಂದ ಕುಟ್ಟಿ ತೆಳುವಾದ ತಗಡಿನ ರೂಪಕ್ಕೆ ತರಬಹುದಾದಂತಹ ಗುಣ. ಇದು ವಿಶೇಷರೀತಿಯ ತನ್ಯತೆಯ ಗುಣವಾಗಿದೆ. 

## ರಾಸಾಯನಿಕ ಗುಣಲಕ್ಷಣಗಳು
ಲೋಹಗಳು ಗಾಳಿ (ಆಮ್ಲಜನಕ), ನೀರು, ಲವಣ, ಆಮ್ಲಗಳ ಜೊತೆಗೆ ಪ್ರತಿಕ್ರಿಯೆ ಹೊಂದುವ ಗುಣಗಳನ್ನು ರಾಸಾಯನಿಕ ಗುಣಗಳೆನ್ನಲಾಗುತ್ತದೆ.

## ಉಲ್ಲೇಖಗಳು
## ಹೊರಕೊಂಡಿಗಳು
* Chemical Properties, Infliplease.com
* Mechanical Property of Metals , virginia.edu

## ಹೆಚ್ಚಿನ ಓದು
* *ಇಂಜಿನಿಯರಿಂಗ್ ವಸ್ತುಗಳು -ಒಂದು ಪರಿಚಯ*, ಕೆ.ಎನ್.ಶಿವಶಂಕರ್ ರಾವ್, ಕನ್ನಡ ಅಧ್ಯಯನ ಸಂಸ್ಥೆ, ಮೈಸೂರು ವಿಶ್ವವಿದ್ಯಾಲಯ, ೧೯೭೨

ವರ್ಗ:ಮೆಕ್ಯಾನಿಕಲ್ ಇಂಜಿನಿಯರಿಂಗ್
ವರ್ಗ:ಲೋಹಗಳು
ಆನಂದ ದೇವಾಲಯ

**ಆನಂದ ದೇವಾಲಯ** ಪ್ರಾಚೀನ ಬರ್ಮಾದೇಶದ ಅತ್ಯಂತ ಮಹತ್ತರವಾದ ವಾಸ್ತುಶಿಲ್ಪ ಕಲಾಕೃತಿ. ಈ ಭವ್ಯ ದೇವಾಲಯವನ್ನು ನಿರ್ಮಿಸಿದ ಕೀರ್ತಿ ಅನೋರಥನ ಮಗನಾದ ಕ್ಯಾನ್‍ಜಿತ್ಥ (1086-1122) ಮಹಾರಾಜನಿಗೆ ಸೇರಿದುದು. ಆನಂದ ದೇವಾಲಯ ಭಾರತಕ್ಕೂ ಬರ್ಮಾದೇಶಕ್ಕೂ ಇದ್ದ ಸಂಸ್ಕೃತಿ ವಿನಿಮಯದ ಪ್ರತೀಕವಾಗಿದೆ. ಶೈಲಿಯ ಆಧಾರದ ಮೇಲೆ ಇದು ಬಹುಶಃ ಭಾರತೀಯ ಶಿಲ್ಪಗಳಿಂದಲೇ ನಿರ್ಮಿತವಾದ ಕಟ್ಟಡವೆಂದು ವಿದ್ವಾಂಸರು ಅಭಿಪ್ರಾಯಪಡುತ್ತಾರೆ. ದೇವಾಲಯ ಸುಮಾರು 564 ಚ.ಅ. ವಿಸ್ತಾರವಾದ ಹೂದೋಟದಲ್ಲಿ ನಿರ್ಮಿತವಾಗಿದೆ. ಕಟ್ಟಡ ಇಟ್ಟಿಗೆಯದು. ಚಚ್ಚೌಕವಾಗಿದ್ದರೂ ನಾಲ್ಕು ದಿಕ್ಕಿಗೂ ಹೊರಚಾಚಿರುವ ಕಮಾನಿನ ಆಕಾರದ ಹಜಾರಗಳು ಇದಕ್ಕೆ ನಕ್ಷತ್ರದ ಆಕಾರವನ್ನು ಕೊಟ್ಟಿವೆ. ಮಧ್ಯದಲ್ಲಿ 31 ಎತ್ತರದ ಬುದ್ಧನ ವಿಗ್ರಹವಿದೆ. ಮುಂಭಾಗದಲ್ಲಿ ಬುದ್ಧನಿಗೆ ನಮಸ್ಕಾರ ಮಾಡುವ ಭಂಗಿಯಲ್ಲಿ ಕ್ಯಾನ್‍ಜಿತ್ಥನ ವಿಗ್ರಹವಿದೆ. ಗೋಡೆಗಳ ಮೇಲೆ ಸುಮಾರು ಒಂದು ಸಾವಿರ ಶಿಲ್ಪಫಲಕಗಳಿದ್ದು, ಅವುಗಳಲ್ಲಿ ಬುದ್ಧನ ಜೀವನಕಥೆಗಳು ಚಿತ್ರಿತವಾಗಿವೆ. ಸುಪ್ರಸಿದ್ಧ ಪಾಶ್ಚಾತ್ಯ ವಿದ್ವಾಂಸರು ಅಭಿಪ್ರಾಯಪಟ್ಟಿರುವಂತೆ ಬರ್ಮಾ ದೇಶದಲ್ಲಿದ್ದರೂ ಇದೊಂದು ಭಾರತೀಯ ದೇವಾಲಯವಾಗಿದೆ.ಇದನ್ನು ಬರ್ಮಾದ *ವೆಸ್ಟ್‍ಮಿನ್‍ಸ್ಟರ್ ಅಬೆ* ಎಂದು ಕರೆಯಲಾಗುತ್ತದೆ.
## ಉಲ್ಲೇಖಗಳು
ವರ್ಗ:ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು
ವರ್ಗ:ವಾಸ್ತುಶಿಲ್ಪ
ಎಡ್ಗರ್ ಡೌಗ್ಲಾಸ್ ಆಡ್ರಿಯನ್

**ಎಡ್ಗರ್ ಡೌಗ್ಲಾಸ್ ಆಡ್ರಿಯನ್**(30 ನವಂಬರ್ 1889 – 4 ಆಗಸ್ಟ್ 1977)
1932ರ ಶರೀರಕ್ರಿಯಾಶಾಸ್ತ್ರ ಮತ್ತು ವೈದ್ಯಕೀಯದ ನೊಬೆಲ್ ಪ್ರಶಸ್ತಿಯನ್ನು ಬ್ರಿಟನ್ನಿನ ಮತ್ತೊಬ್ಬ ನರತಜ್ಞ ಷೆರಿಂಗ್‍ಟನ್ ಸರ್ ಚಾಲ್ರ್ಸ್‍ಸ್ಕಾಟ್‍ನೊಂದಿಗೆ ಹಂಚಿಕೊಂಡ.
## ಬಾಲ್ಯ ಮತ್ತು ವಿದ್ಯಾಭ್ಯಾಸ
ಅಡ್ರಿಯನ್ ೧೮೮೯ರಲ್ಲಿ ಲಂಡನ್ನಿನ ಹಂಪ್‍ಸ್ಟಡ್ ಎಂಬಲ್ಲಿ ಜನಿಸಿದ.ತಂದೆ ಆಲ್ಫ್ರೆಡ್ ಡಗ್ಲಾಸ್ ಆಡ್ರಿಯನ್ ಸ್ಥಳೀಯ ಸಂಸ್ಥೆಗಳ ಕಾನೂನು ಸಲಹೆಗಾರನಾಗಿದ್ದ.ref>thePeerage.com – Person Page 4412 1915ರಲ್ಲಿ ಕೇಂಬ್ರಿಜ್‍ನ ಟ್ರಿನಿಟಿ ಕಾಲೇಜಿನಲ್ಲಿ ವೈದ್ಯಕೀಯ ಪದವಿ ಪಡೆದ. 
## ಸಂಶೋಧನೆ
ನರಕೋಶಗಳ ಉದ್ರೇಕತೆಯ ಕಾರ್ಯ ವಿವರಣೆಯನ್ನು ಕೂಲಂಕಷವಾಗಿ ವಿವರಿಸಿರುವ ಕೀರ್ತಿ ಇವನದು. ಮೂರ್ಛೆ ರೋಗ ಮತ್ತು ಮೆದುಳಿಗೆ ಸಂಬಂಧಪಟ್ಟ ಸಂಶೋಧನೆಗಳಿಗೆ ಇವನ ಕೊಡುಗೆ ಹೊಸ ಹಾದಿಯನ್ನು ತೆರೆಯಿತು. 1950 ರಿಂದ 1955 ರವರೆಗೆ ಈತನು ರಾಯಲ್ ಸೊಸೈಟಿಯ ಅಧ್ಯಕ್ಷನಾಗಿದ್ದ. 
## ಪ್ರಶಸ್ತಿ ಮತ್ತು ಗೌರವಗಳು
1942ರಲ್ಲಿ ಆರ್ಡರ್ ಆಫ್ ಮೆರಿಟ್ ಪಾರಿತೋಷಕವನ್ನು ಪಡೆದ. 1955ರಲ್ಲಿ ಬ್ಯಾರೋನಿ ಪದಕ ಲಭಿಸಿದೆ. ನರವಿಜ್ಞಾನಕ್ಕೆ ಸಂಬಂಧಿಸಿದ ಹಲವಾರು ಪ್ರಕಟಣೆಗಳಿವೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*
*The Master of Trinity  at Trinity College, Cambridge

ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ನರವಿಜ್ಞಾನ
ವರ್ಗ:ಶರೀರ ಶಾಸ್ತ್ರ
ವರ್ಗ:ವಿಜ್ಞಾನಿಗಳು
ಆನಂದರಂಗಂ ಪಿಳ್ಳೆ

**ಆನಂದರಂಗಂ ಪಿಳ್ಳೆ**(30 ಮಾರ್ಚ್ 1709 &ndash; 16 ಜನವರಿ 1761)   ಹದಿನೆಂಟನೆಯ ಶತಮಾನದ ಅಂತ್ಯದಲ್ಲಿ ಫ್ರೆಂಚ್ ಈಸ್ಟ್ ಇಂಡಿಯಾ ಕಂಪನಿಯಲ್ಲಿ ಉನ್ನತಾಧಿಕಾರದಲ್ಲಿದ್ದು ಉಲ್ಲೇಖಾರ್ಹವಾದ ಒಂದು ದಿನಚರಿಯನ್ನು ಬಿಟ್ಟುಹೋಗಿದ್ದಾನೆ. ಇಂಗ್ಲಿಷರಿಗೂ ಫ್ರೆಂಚರಿಗೂ ನಡೆದ ಯುದ್ಧದ ಖಚಿತವಾದ ವಿವರಗಳು ಸಮಕಾಲೀನವಾದ ಅವನ ದಿನಚರಿಯಲ್ಲಿವೆ. ಅಲ್ಲದೆ ದಕ್ಷಿಣ ಭಾರತದಲ್ಲಿ ರಾಜರುಗಳಿಗೆ ಪರಸ್ಪರ ವೈಷಮ್ಯವಿದ್ದು ಡೂಪ್ಲೆ ಫ್ರೆಂಚರ ಸಾಮ್ರಾಜ್ಯವನ್ನು ಸ್ಥಾಪಿಸಲು ಪ್ರಯತ್ನಪಟ್ಟಿದ್ದು ಹೇಗೆ ಎಂಬುದನ್ನೂ ಇದರಿಂದ ತಿಳಿಯಬಹುದು. ಈ ಗ್ರಂಥದಲ್ಲಿ ಸಣ್ಣಪುಟ್ಟ ವಿವರಗಳನ್ನೂ ಸತ್ಯತೆಯಿಂದ ಹೇಳಿರುವುದು ಬಹು ಸ್ವಾರಸ್ಯವಾಗಿದೆ. ಇಂತಹ ಶ್ರೇಷ್ಠ ಗ್ರಂಥವನ್ನು ಬರೆದಿರುವುದರಿಂದ ಕರ್ತೃವನ್ನು ಭಾರತದ ಪೆಪಿಸ್ ಎಂದು ಕರೆಯುತ್ತಾರೆ
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
# ಡಿಜಿಟಲ್ ಲೈಬ್ರರಿ ಆಫ್ ಇಂಡಿಯಾ ತಾಣದಲ್ಲಿ ಇವರ  ದಿನಚರಿಗಳು

ವರ್ಗ:ಇತಿಹಾಸ ತಜ್ಞರು
ವರ್ಗ:ಭಾರತದ ಇತಿಹಾಸ